

|  |  |  |
| --- | --- | --- |
| A picture containing text, clipart  Description automatically generated  PROVEDBENI PROGRAM  Revizija 2 |  |  |
| 2021.-2025. Prosinac, 2021. |  |  |

|  |
| --- |
| Općina Jelenje |





Sadržaj

[UVODNA RIJEČ 4](#_Toc98753080)

[1. METODOLOGIJA IZRADE PROVEDBENOG PROGRAMA 5](#_Toc98753081)

[1.1. UVOD 5](#_Toc98753082)

[1.2. ZAKONODAVNI OKVIR 6](#_Toc98753083)

[1.3. STRATEŠKI OKVIR 7](#_Toc98753084)

[1.3.1. Plan razvoja Primorsko-goranske županije za period 2022.-2027. 7](#_Toc98753085)

[1.3.2. Nacionalna razvojna strategija Republike Hrvatske do 2030. godine 8](#_Toc98753086)

[2. ANALITIČKA PODLOGA IZ KOJE PROIZLAZE KRATKOROČNE RAZVOJNE POTREBE I RAZVOJNI POTENCIJALI 9](#_Toc98753087)

[2.1. OSNOVNI PODACI O OPĆINI 9](#_Toc98753088)

[2.2. DRUŠTVO 10](#_Toc98753089)

[2.2.1. Prostorna struktura korištenja i namjene površina Općine Jelenje 10](#_Toc98753090)

[2.2.2. Uvjeti određivanja građevinskih područja gospodarske namjene 10](#_Toc98753091)

[2.2.3. Površine za građenje 10](#_Toc98753092)

[2.3. SUSTAV NASELJA I STANOVNIŠTVA 11](#_Toc98753093)

[2.3.1. Sustav naselja 11](#_Toc98753094)

[2.3.2. Demografija 11](#_Toc98753095)

[2.3.3. Društvena infrastruktura i obrazovanje 12](#_Toc98753096)

[2.4. CIVILNO DRUŠTVO 13](#_Toc98753097)

[2.4.1. Kultura 13](#_Toc98753098)

[2.4.2. Sport 13](#_Toc98753099)

[2.4.3. Zdravstvo, socijalna skrb i socijalno uključivanje 14](#_Toc98753100)

[3. VIZIJA, MISIJA, SAMOUPRAVNI DJELOKRUG I SWOT ANALIZA 15](#_Toc98753101)

[3.1. VIZIJA 15](#_Toc98753102)

[3.2. MISIJA 15](#_Toc98753103)

[3.3. SAMOUPRAVNI DJELOKRUG RADA OPĆINE JELENJE 16](#_Toc98753104)

[3.3.1. Organizacijska struktura tijela Općine Jelenje 16](#_Toc98753105)

[3.3.2. Digitalizacija uprave i mediji 18](#_Toc98753106)

[3.3.3. Mediji: Glasnik Općine Jelenje 19](#_Toc98753107)

[3.3.4. Ustanove i trgovačka društva 19](#_Toc98753108)

[3.4. SWOT ANALIZA 19](#_Toc98753109)

[4. PRIORITETI OPĆINE JELENJE 22](#_Toc98753110)

[5. MJERE RAZVOJA OPĆINE JELENJE 25](#_Toc98753111)

[5.1. HORIZONTALNE MJERE 31](#_Toc98753112)

[6. PLAN RAZVOJNIH PROJEKATA OPĆINE JELENJE ZA RAZDOBLJE 2021.-2025. 32](#_Toc98753113)

[7. OKVIR ZA PRAĆENJE PROVEDBE 39](#_Toc98753114)

[8. Popis izvora, priloga i vizualnih prikaza 41](#_Toc98753115)

[8.1. Prilozi 41](#_Toc98753116)

[8.2. Sheme 41](#_Toc98753117)

[8.3. Tablice 41](#_Toc98753118)

[8.4. Slike 41](#_Toc98753119)

# **UVODNA RIJEČ**

A person in a suit

Description automatically generated with low confidenceOpćina Jelenje nastavlja planski i strateški planirati svoj razvoj. Provedbeni program predstavlja pregled sadašnjeg stanja i najznačajnijih programa i projekata koji će biti temelj budućeg razvoja Općine. Novi strateškim dokumentom, trasiramo planove, viziju, razvojne ciljeve te mjere i aktivnosti za razdoblje od 2021.-2025. godine, a koji nam je okosnica za daljnji razvoj zajednice.

***Slika 1.*** *Načelnik Općine Jelenje - Robert Marčelja*

***Izvor:*** *Općina Jelenje*

Provedbeni program Općine Jelenje za razdoblje 2021.-2025. godine usklađen je sa NRS 2030, a sve u skladu s ciljevima nove regionalne i kohezijske politike Europske unije za razdoblje 2021.-2027., a to su: Pametnija Europa (Smarter Europe), Zelena Europa bez ugljika (Greener, lowcarbon Europe), Povezanija Europa (More connected Europe), Socijalnija Europa (More social Europe) i Europa bliža mještanima (Europe closer to citizens).

Provedbenim programom smo obuhvatili veliku većinu rada i djelovanja Općine, općinskih institucija i tvrtki, a sve sa ciljem unapređenja kvalitete života u našoj Općini. Mnoge negativne trendove smo u prethodnom razdoblju promijenili u pozitivne, a siguran sam da ćemo provedbom ovog programa podići kvalitetu života u Općini.

Cilj nam je realizirati što više planiranih projekata i programa. Sama realizacija u značajnoj mjeri ovisiti će i o dostupnim izvorima financiranja od strane fondova EU, nacionalnih i županijskih izvora i u konačnosti izvornim prihodima Općine. Mnogi projekti su već pokrenuti i nesporno je da li će biti realizirani. Općina Jelenje ima potencijal koje može i mora iskoristiti, a ovaj dokument je temelj i jedan od bitnih uvjeta prilikom prijave na natječaje za dodjelu sredstava.

Na kraju je još jednom važno istaknuti kako ovaj dokument, odnosno Provedbeni program, nije konačan, nego upravo suprotno, proces je koji ćemo stalno i iznova preispitivati i prema potrebama prilagođavati novonastalim okolnostima.

OPĆINSKI NAČELNIK

Robert Marčelja

# REVIZIJA 2

Općina Jelenje pristupila je reviziji dokumenta Provedbeni program Općine Jelenje za razdoblje 2021.-2025. u siječnju 2024.

Potrebe za revizijom uzrokovane su zbog usklađenja sa općinskim proračunom za 2024. kao i usklađenjem u nazivlju projekata i planiranim iznosima što je evidentirano u poglavlju 6. PLAN RAZVOJNIH PROJEKATA OPĆINE JELENJE ZA RAZDOBLJE 2021.-2025. kao i u Prilogu 1. ovog Provedbenog programa Općine Jelenje.

Za potrebe procesa izrade ove revizije Provedbenog programa imenovana je i radna skupina u sljedećem sastavu:

1. Robert Marčelja, općinski načelnik
2. Martina Perhat, pročelnica JUO-a
3. Vesna Bruketa, voditeljica Odsjeka za proračun i financije

te vanjska konzultantska tvrtka, obrt Consulta za poslovno savjetovanje vl. Sandra Anić koja sudjeluje u koordinaciji svih aktivnosti izrade ove Revizije 2. Provedbenog programa i pratećih dokumenata te u pripremi istih.

# METODOLOGIJA IZRADE PROVEDBENOG PROGRAMA

## UVOD

U razdoblju do 2020. godine važeći strateški akt Općine Jelenje bila je Strategija razvoja Općine Jelenje 2015.-2020. Odlukom načelnika važenje Strategije razvoja Općine Jelenje 2015.-2020. produženo je do 31.12.2021., i bit će na snazi do trenutka usvajanja Provedbenog programa Općine Jelenje za razdoblje od 2021. do 2025. godine (u nastavku teksta: Provedbeni program).

Sukladno Zakonu o strateškom planiranju i upravljanju razvojem Republike Hrvatske (»Narodne novine« broj 123/17, članak 26.) Provedbeni programi jedinica lokalne samouprave su kratkoročni akti strateškog planiranja koji opisuju i osiguravaju postizanje ciljeva, ako je primjenjivo, iz srednjoročnog akta strateškog planiranja i poveznicu s proračunom jedinice lokalne samouprave. Provedbeni program jedinice lokalne samouprave donosi se za vrijeme trajanja mandata izvršnog tijela jedinice lokalne samouprave i vrijedi za taj mandat. Slijedom navedenog, Odlukom o imenovanju radne skupine za provedbu pripremnih aktivnosti za izradu Provedbenog programa pokrenut je proces pripreme izrade dokumenta službenog naziva Provedbeni program Općine Jelenje za razdoblje 2021.-2025. Za potrebe procesa izrade Provedbenog programa imenovana je i radna skupina u sljedećem sastavu:

1. Robert Marčelja, općinski načelnik
2. Gordana Tomas, pročelnica JUO-a
3. Vesna Bruketa, voditeljica Odsjeka za proračun i financije

te vanjska konzultantska tvrtka, Aestus Consulting d.o.o., koja sudjeluje u koordinaciji svih aktivnosti izrade Provedbenog programa i pratećih dokumenata te u pripremi istih.

Proces izrade Provedbenog programa odvija se u nekoliko faza, kako slijedi:

* Izrada analize stanja
* Definiranje baze projekata koji će se započeti i/ili realizirati do 2025. godine
* SWOT Analiza
* Prijedlog vizije i smjerova razvoja
* Razrada mjera, aktivnosti i projekata, u skladu s posebnim ciljevima Plana razvoja Primorsko-goranske županije 2022.-2027. te strateškim ciljevima Nacionalne razvojne strategije 2030.
* Izrada financijskog plana provedbe i poveznica s proračunom
* Izrada Akcijskog plana provedbe razvojnih projekata
* Predlaganje nacrta Provedbenog programa Općine Jelenje za razdoblje 2021.-2025.
* Usvajanje Provedbenog programa Općine Jelenje 2021.-2025.

Za izradu analize stanja korišteni su podaci, poput Izvješća o stanju u prostoru Općine Jelenje od 2015.-2018., Izvješća o izvršenju proračuna Općine Jelenje (2016.-2020.), Izvješća o provedbi plana gospodarenja otpadom Općine Jelenje (2016.-2020.), podataka Državnog zavoda za statistiku, Financijske agencije, Hrvatskog zavoda za zapošljavanje, Hrvatske gospodarske komore i drugih nacionalnih institucija i službenih baza podataka.

Provedbeni program obuhvaća nekoliko glavnih dijelova i to:

1. Viziju i misiju Općine
2. Samoupravni djelokrug rada
3. SWOT analizu
4. Prioritete i obrazloženje za odabir prioriteta
5. Usklađenost mjera i odgovarajućih posebnih ciljeva iz hijerarhijski viših akata strateškog planiranja
6. Provedbeni plan, mjere, aktivnosti i projekte za provedbu posebnih ciljeva
7. Financijski plan za provedbu mjera, aktivnosti i projekata
8. Plan provedbe razvojnih projekata
9. Praćenje i vrednovanje

## ZAKONODAVNI OKVIR

Zakonom o sustavu strateškog planiranja i upravljanja razvojem Republike Hrvatske (»Narodne novine« broj 123/17) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave. Temeljem članka 15. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17), Vlada Republike Hrvatske je 2018. godine donijela Uredbu o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018).

Sustav strateškog planiranja u RH temelji se nacionalnim (Nacionalna razvojna strategija Republike Hrvatske do 2030. godine), regionalnim odnosno županijskim (Planovi razvoja jedinica regionalne/područne samouprave za razdoblje 2021.-2027.) te lokalnim (Provedbeni programi jedinica lokalne samouprave za razdoblje 2021.-2025.) aktima strateškog planiranja.

U skladu s navedenim, Provedbeni program Općine Jelenje za razdoblje 2021.-2025. predstavlja kratkoročni strateški akt kojim će se definirati ciljevi, prioriteti i mjere te razvojni projekti Općine, a koji su usklađeni sa strateškim okvirom hijerarhijski viših akata, odnosno sa Planom razvoja Primorsko-goranske županije za period 2022.-2027., te Nacionalnom razvojnom strategijom Republike Hrvatske do 2030. godine.

Obvezni sadržaj Provedbenog programa Općine Jelenje za razdoblje 2021.-2025. utvrđen je člankom 18. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018).

## STRATEŠKI OKVIR

Prema Zakonu o sustavu strateškog planiranja i upravljanja razvojem Republike Hrvatske (NN 123/17), strateški okvir Provedbenog programa Općine Jelenje 2021.- 2025. uvjetovan je strateškim okvirom hijerarhijski viših strateških akata, Planom razvoja Primorsko-goranske županije za period 2022.-2027., te Nacionalnom razvojnom strategijom Republike Hrvatske do 2030. godine (u nastavku teksta: NRS 2030.). NRS 2030 usklađena je s ciljevima nove regionalne i kohezijske politike Europske unije za razdoblje 2021.-2027.

### 1.3.1. Plan razvoja Primorsko-goranske županije za period 2022.-2027.

Provedbeni program Općine Jelenje 2021.-2025. usklađen je sa strateškim ciljevima i prioritetima srednjoročnog strateškog akta, Plana razvoja Primorsko-goranske županije za period 2022.-2027.:

**Prioritet razvoja 1. Pametna regija konkurentnog gospodarstva baziranog na znanju i naprednim tehnologijama**

* Posebni cilj 1.1. Konkurentno gospodarstvo temeljeno na znanju i inovacijama
* Posebni cilj 1.2. Gospodarski rast usmjeren na jačanje izvoza podizanjem produktivnosti i digitalnu transformaciju
* Posebni cilj 1.3. Atraktivno poslovno okruženje za zapošljavanje, rast i ulaganja

**Prioritet razvoja 2. Djeca i mladi u fokusu**

* Posebni cilj 2.1. Podrška osnivanju i funkcioniranju obitelji te razvoj sustava brige o djeci i mladima
* Posebni cilj 2.2. Dostupnost stanovanja i atraktivnih bolje plaćenih poslova

**Prioritet razvoja 3. Zelena tranzicija temeljena na održivom upravljanju i korištenju vlastitih resursa**

* Posebni cilj 3.1. Pametan i održiv pristup upravljanju prostorom i prirodnim resursima
* Posebni cilj 3.2. Zelena i energetska tranzicija prema ugljičnoj neutralnosti
* Posebni cilj 3.3. Kvalitetna, dostupna i održiva javna i komunalna infrastruktura na cjelokupnom području

**Prioritet razvoja 4. Obrazovani stanovnici s kompetencijama i vještinama za poslove budućnosti**

* Posebni cilj 4.1. Razvoj modernog obrazovnog sustava prilagođenog društvenim izazovima
* Posebni cilj 4.2. Konkurentne visokoškolske ustanove povezane s potrebama regionalnog gospodarstva
* Posebni cilj 4.3. Suvremeni regionalni koncept usavršavanja, prekvalifikacija i cjeloživotnog učenja

**Prioritet razvoja 5. Ravnomjernim razvojem do europskog standarda i visoke kvaliteta života za sve građane**

* Posebni cilj 5.1. Regija zdravlja i kvalitete života
* Posebni cilj 5.2. Visok socijalni standard i dostojanstveno starenje
* Posebni cilj 5.3. Razvoj kulture i sporta te poticanje kreativnosti
* Posebni cilj 5.4. Unaprjeđenje i daljnji razvoj civilnog društva
* Posebni cilj 5.5. Razvoj mikroregija aktiviranjem razvojnih potencijala

**HORIZONTALNE MJERE:**

* Učinkovita javna uprava i samouprava u službi građana i gospodarstva
* Sigurnost i otpornost na krizna stanja
* Digitalna transformacija
* Održivi i ravnomjeran regionalni razvoj
* Ravnopravnost za sve društvene skupine

### 1.3.2. Nacionalna razvojna strategija Republike Hrvatske do 2030. godine

Strateški okvir NRS 2030, kao krovni nacionalni strateški akt na koji se potom veže i strateški smjer razvoja na regionalnoj i lokalnoj razini sastoji se od sljedećih razvojnih smjerova i strateških ciljeva (dalje: SC):

**Razvojni smjer 1. Održivo gospodarstvo i društvo**

* SC 1. Konkurentno i inovativno gospodarstvo
* SC 2. Obrazovani i zaposleni ljudi
* SC 3. Učinkovito i djelotvorno pravosuđe, javna uprava i upravljanje državnom imovinom
* SC 4. Globalna prepoznatljivost i jačanje međunarodnog položaja i uloge Hrvatske

**Razvojni smjer 2. Jačanje otpornosti na krize**

* SC 5. Zdrav, aktivan i kvalitetan život
* SC 6. Demografska obnova i bolji položaj obitelji
* SC 7. Sigurnost za stabilan razvoj

**Razvojni smjer 3. Zelena i digitalna tranzicija**

* SC 8. Ekološka i energetska tranzicija za klimatsku neutralnost
* SC 9. Samodostatnost u hrani i razvoj bio gospodarstva
* SC 10. Održiva mobilnost
* SC 11. Digitalna tranzicija društva i gospodarstva

**Razvojni smjer 4. Ravnomjeran regionalni razvoj**

* SC 12. Razvoj potpomognutih područja i područja s razvojnim posebnostima
* SC 13. Jačanje regionalne konkurentnosti

# ANALITIČKA PODLOGA IZ KOJE PROIZLAZE KRATKOROČNE RAZVOJNE POTREBE I RAZVOJNI POTENCIJALI

## OSNOVNI PODACI O OPĆINI

Područje Općine Jelenje nalazi se u sjeverozapadnom dijelu priobalnog prostora Primorsko-goranske županije. Pripada skupini jedinica lokalne samouprave koje se svojim položajem nalaze na prostoru dodira Priobalja i Gorskog Kotara. Općina Jelenje graniči sa 5 susjednih jedinica lokalne samouprave: Općinom Čavle, Općinom Klana, Općinom Viškovo, Gradom Čabrom i Gradom Rijekom. U sastav Općine Jelenje ulaze naselja: Baštijani, Brnelići, Drastin, Dražice, Jelenje, Kukuljani, Lopača, Lubarska, Lukeži, Martinovo Selo, Milaši, Podhum, Podkilavac, Ratulje, Trnovica, Valići, Zoretići.

Uzimajući u obzir prirodno-geografsku homogenost prostornih obilježja, Općina Jelenje pripada Grobinštini (Grobnišćini, čak.), deagrariziranoj zaobalnoj zoni otvorenoj novijim procesima periurbanog širenja riječke aglomeracije. Prostor Grobničkog polja, osim agrarnog iskorištavanja, valoriziran je u prošlosti izgradnjom prometnice Lujzijane, a danas je u funkciji auto cestovnog rješenja riječkog prometnog pravca. Navedene prometnice nalaze se administrativno izvan, ali u neposrednoj blizini teritorija Općine Jelenje, no funkcionalno su iznimno bitne za Općinu Jelenje. Općinske granice izdužene su transverzalno na osnovni smjer pružanja reljefa (SZ-JI), pa područje općine obuhvaća prostor od agrarno vrijednog i za život pogodnog područja Grobničkog polja i okolnog prostora sve do nenastanjenih visokih zona Gorskog kotara. Naseljeno područje Općine odnosi se najvećim dijelom na područje Grobničkog polja i prostor uz Rječinu, dok najveći dio teritorija općine čini nenaseljeni brdsko-planinski prostor.

Map

Description automatically generatedNa području općine Jelenje nalazi se izvor i veći dio toka rijeke Rječine.

**Slika 2.** Hipsometrijska obilježja Općine Jelenje

**Izvor:** GIS baza JU Zavod za prostorno uređenje PGŽ

## DRUŠTVO

### Prostorna struktura korištenja i namjene površina Općine Jelenje

Prostor Općine ukupne površine 109,09 km2 prema načinu korištenja podijeljen je na:

površine za građenje (antropogena područja) koje obuhvaćaju 4,35% dijela Općine, koja sastoje se od:

* građevinskih područja naselja - GPn koji obuhvaćaju 70,36% ukupne površine za građenje,
* građevinskih područja izvan naselja - IGPin koji obuhvaćaju 29,64% ukupne površine za građenje,
* prirodna područja koja obuhvaćaju:
* poljoprivredno zemljište,
* šumsko zemljište,
* vodne površine.

Veliki dio prostora općine Jelenje nalazi se u vodozaštitnom području što predstavlja značajno ograničenje u razvoju Općine. Prostor Općine Jelenje sagledava se kontinuirano kroz Prostorni plan uređenja Općine Jelenje (SN PGŽ broj 40/07, 15/11, 37/12 - ispravak, 38/14, 09/17,SN OJ broj 05/18 - ispravak, 14/18, 20/19 - pročišćeni tekst).

### Uvjeti određivanja građevinskih područja gospodarske namjene

Na području Općine Jelenje nisu dozvoljene proizvodne zone (izdvojena građevinska područja), a poslovne zone smiju zauzimati najviše 10 ha (čl. 64.).

PP PGŽ određuje sljedeća građevinska područja ugostiteljsko-turističke namjene na području općine Jelenje (čl.66.):

* Podhum (Podhum), T2 (turističko naselje), max. površine 35 ha, max. kapaciteta 3.500 ležaja
* Linčetovo (Lopača), T1 (hoteli), max. površina 1 ha, max. kapaciteta 100 ležaja.

Veličina navedenih građevinskih područja se u PPUO-u mora planirati s najmanje 50% PP PGŽ-om planirane površine i kapaciteta (čl. 68.). Dio prethodno planiranih građevinskih područja ugostiteljsko-turističke namjene su PP PGŽ-om klasificirana kao dio građevinskih područja naselja i to (čl. 71.):

* Trnovica (Trnovica) površine 6 ha.

### Površine za građenje

Ukupna površina građevinskog područja Općine Jelenje iznosi 474,69 ha što čini 4,35% ukupne površine Općine. Izgrađeni dio iznosi 285,8 ha, odnosno oko 60% ukupne površine građevinskih područja. Gustoća stanovanja ukupnog građevinskog područja, uzimajući u obzir broj stanovnika iz 2011., iznosi 11,26st/ha, dok je gustoća stanovanja izgrađenog dijela građevinskog područja 18,7st/ha.

Najveći dio građevinskog područja otpada na urbanu konurbaciju Dražice - Podhum s pripadajućim poslovnim zonama - 183,96 ha što čini 64,4% izgrađenog dijela građevinskih područja. Preostalih 35,6% građevinskog područja čine manja naselja i gospodarske i sportsko rekreacijske površine formirane u južnom i zapadnom dijelu općinskog područja.

Neizgrađeni dio građevinskih područja naselja iznosi svega 17,4% od čega 43,6% pripada neizgrađenim neuređenim površinama. Za neizgrađene neuređene površine utvrđen je obuhvat izrade plana užeg područja – urbanističkog plana uređenja:

* UPU 1: dio građevinskog područja naselja NA 1 Dražice (dio središnjeg naselja Općine),
* UPU 2: neizgrađeni neuređeni dio građevinskog područja naselja NA 12 Podhum, na lokaciji Podprogoni,
* UPU 8: neizgrađeni neuređeni dio naselja NA 5 Jelenje,
* UPU 9: neizgrađeni neuređeni dio naselja NA 12 Podhum.

Sukladno odredbama Županijskog plana, osnovni kriterij za dimenzioniranje građevinskog područja naselja, je uvjet da se ista ne mogu širiti ukoliko se ukupna površina građevinskog područja naselja ne izgradi 80 %.

## SUSTAV NASELJA I STANOVNIŠTVA

### Sustav naselja

Na području općine Jelenje nalazi se 17 statističkih naselja. Sva naselja smještena su u južnom dijelu općine Jelenje, u dolini Rječine i na rubnim dijelovima Grobničkog polja. Najveći broj naselja smješten je uz Rječinu: Kukuljani, Trnovica, Zoretići, Milaši, Brnelići, Baštijani, Martinovo selo, Lubarska, Ratulje, Lopača, Lukeži, Drastin i Valići. Na području Grobničkog polja smještena su najveća naselja: Dražice, Podhum, Jelenje i Podkilavac.

Prema strukturi naselja naselje Dražice možemo smatrati urbanim naseljem dok su ostala naselja ruralna ili prijelazna. Na području naselja Dražice i Podhum živi 3.539 stanovnika što je 66% ukupnog broja stanovnika Općine.

Gustoća stanovanja izgrađenih dijelova GPn realniji je pokazatelj koncentracije stanovništva na određenom prostoru, jer ne uzima u obzir nenastanjene dijelove administrativnih jedinica. Ta gustoća stanovanja na području Općine danas iznosi 1.937 stanovnika/km2, a neznatno povećanje predviđeno je za planski period do 2031 .g. - 1.939 stanovnika/km2.

\* pri obračunu je uzet postojeći broj stanovnika prema popisu iz 2011.

\*\* pri obračunu je uzet planirani broj stanovnika Općine Jelenje za 2031.

### Demografija

U razdoblju nakon popisa 2011. godine zaustavljen je značajniji rast, odnosno dolazi do stagnacije ukupnog broja stanovnika Općine Jelenje. Uzevši u obzir podatke vitalne statistike i vanjske migracije stanovništva u posljednjih sedam godina, procjenjuje se da je krajem 2020. godine na području Općine Jelenje obitavalo 5.342 stanovnika, odnosno približno jednako kao u vrijeme Popisa stanovništva iz 2011..

Iako je u razdoblju neposredno nakon Popisa iz 2011. nastavljen trend pozitivnog salda vanjske migracije, ulaskom Republike Hrvatske u Europsku uniju dolazi do pojave negativne migracijske bilance, prvenstveno zbog povećanja broja odseljenih u inozemstvo. Intenzitet navedenog iseljavanja posebno je izražen u 2017. godini.

Izostanak obnove stanovništva kroz imigraciju mladog stanovništva s bioreproduktivnim potencijalom nepovoljno se odrazio i na prirodno kretanje u Općini. Tako je nakon nekoliko godina (2013.-2016.) u kojima je Općina Jelenje bila jedna od rijetkih lokalnih jedinica PGŽ-a sa zabilježenim prirodnim prirastom, u 2017. godini prirodnim putem izgubljeno 37 stanovnika.

Kretanje broja rođenih na području Općine Jelenje određeno je prije svega bioreproduktivnim potencijalom recentno doseljenog stanovništva, dok je broj umrlih osoba rezultat starosne strukture imigracijskog kontingenta koji se najranije doselio na područje Općine. Obzirom da u migracijama primarno sudjeluje mlađe punoljetno stanovništvo, nastavkom trenda negativnog salda migracije, ne može se očekivati promjena predznaka prirodne promjene.

### Društvena infrastruktura i obrazovanje

**Predškolski odgoj**

Predškolski odgoj je u Općini Jelenje organiziran u okviru ustanove predškolskog odgoja i naobrazbe - Dječjeg vrtića "Grobnički tići" u Podhumu, čiji je osnivač i vlasnik privatna osoba. U sklopu dječjega vrtića djeluju četiri vrtićke i jedna jaslička skupina.

**Osnovnoškolsko obrazovanje**

Na području Općine Jelenje djelatnost osnovnog školstva organizirana je u Osnovnoj školi "Jelenje - Dražice" u Dražicama. Škola je rekonstruirana i dograđena 2021. godine. Vrijednost projekta bila je 41 milijun kuna, a zajednički su ga financirali Primorsko-goranska županija sa 60 posto, odnosno 24,6 milijuna kuna i Općina Jelenje s 40 posto udjela ili 16,4 milijuna kuna. Projektom je obuhvaćena potpuna rekonstrukcija i dogradnja zgrade škole u Dražicama. Kapacitet zgrade se proširio i sad obuhvaća 21 učionicu u odnosu na prvotnih deset. Pet učionica ima izlaz na terasu i vrt. Povećan broj učionica omogućit će objedinjenu nastavu iz dvije školske zgrade u jednu i omogućiti jednosmjenski rad. Sve učionice su opremljene najsuvremenijom opremom. Tu je i nova kuhinja, također s novom opremom, blagovaonica, lift za učenike teže pokretljivosti i nova kotlovnica na pelete. Dograđena je i jednodijelna školska sportska dvorana, prva u povijesti Dražica, na istočnom dijelu parcele sa zasebnim ulazom. Školska sportska dvorana toplom vezom povezana je sa zgradom škole. U prizemlju je smješten ulazni prostor, sanitarije, garderoba, spremište sportskih rekvizita, kabinet te prostori kotlovnice i radiona domara. Na katu je mala dvorana sa svojim spremištem i veza prema hodniku škole te manji dio tribina za gledatelje. Cjelokupnim zahvatom građevina škole povećala se za oko 2.800 m2 bruto površine.

## CIVILNO DRUŠTVO

### Kultura

Općina Jelenje ponosna je na svoje kulturno naslijeđe koje se očituje u nizu kulturnih dobara, tradicijskih svečanosti i udruga koje djeluju u području kulture i umjetnosti. Kulturni potencijal Općine Jelenje je prije svega utemeljen na postojećim kulturnim dobrima. Na području Općine osim kulturnih dobara očuvano je i mnogo tradicijskih običaja i kulturnih artefakata.

Nositelj kulturnih aktivnosti u Općini je KUD "Zvir", u okviru kojeg djeluju dvije folklorne grupe za mlađe i starije plesače i Čakavska beseda. Vrijedno je spomenuti i Katedru Čakavskog sabora Grobnišćine sa sjedištem u Gradu Grobniku, koja djeluje na području cijele Grobnišćine. Udruge svojim programom njeguju sve oblike tradicijske kulture, vode brigu o revitalizaciji spomenika kulture, te proučavaju cjelokupni razvoj materijalnog i duhovnog nasljeđa Grobnišćine u cjelini. Posebni programi kulture obuhvaćaju glazbeno obrazovanje.

U Martinovom Selu nalazi se „Gašparov mlin" koji je izgrađen prije 350 godina, a jedini je preostali na području cijele Primorsko-goranske županije te je nositelj nagrade Turističke zajednice za očuvanje spomeničke baštine. U Martinovom selu nalazi se i „Zavičajni muzej" koji s više od 500 izložaka predstavlja bogatu grobničku povijest. Važan kulturno-povijesni objekt Općine Jelenje je i kovačija s autohtonim alatima koja se nalazi u Dražicama i postoji već više od 70 godina.

### Sport

Poticanje sporta i tjelesne kulture jedan je od važnijih dijelova razvoja Općine Jelenje. Općina se ponosi brojnim terenima za različite oblike sportskih aktivnosti, od kojih dominiraju boćarski tereni koji su zastupljeni u nizu naselja.

Sportski objekti na području Općine su: kuglana Dražice (raspolaže s četiri kuglačke staze, a na tribini se nalaze 64 sjedeća mjesta za gledatelje), boćarski jog Podhum, boćarski jog Zoretići te nogometno igralište.

Općina Jelenje bogata je netaknutim prirodnim ljepotama koje privlače zaljubljenike u planinarenje, lov, biciklizam i boravak u prirodi. Na području Općine nalazi se približno 50 km biciklističkih staza, a najpoznatija šetnica dugačka je oko 20 km i vodi od izvora Rječine do Grada Rijeke.

Prve sportske aktivnosti na području Općine zabilježene su u okvirima sokolskog društva Jelenje, a prva amaterska sportska društva vezana su uz lov i ribolov. Na području općine djeluje više sportskih klubova: Boćarski klub „Podhum", Boćarski klub „Rječina", Nogometni klub „Rječina", Odbojkaški klub „Rječina", Ženski boćarski klub Dražice, Košarkaški klub „Jelenje-Dražice", Pikado klub „Formula 1", Stolnoteniski klub „Rječina", Ženski kuglački klub „Rječina", Boćarski klub „Zoretići", Tekwando klub „Rječina", Športsko ribolovni klub „Rječina", Planinarsko društvo „Obruč", Šahovski klub „Rječina" i Konjički klub „Vodičajna.

Za ljubitelje konja i jahanje omogućeno je rekreativno i terapijsko jahanja u Konjičkom klubu „Vodičajna“ u Lukežima te u Konjičkom centru „Linčetovo“ u Lopači.

### Zdravstvo, socijalna skrb i socijalno uključivanje

Djelatnosti socijalne skrbi i zdravstva od velike su važnosti za osiguravanje preduvjeta kvalitetnog života svih stanovnika, a posebice onih koji samostalno ne mogu osigurati osnovne uvjete za život ili trebaju posebnu skrb zajednice kako bi zadovoljili svoje specifične potrebe i osigurali jednaki položaj unutar društva.

Zakonom su definirane 3 razine zdravstvene zaštite; primarna, sekundarna i tercijarna. Djelatnost obavljaju zdravstvene ustanove u državnom vlasništvu, vlasništvu županija, te zdravstvene ustanove u vlasništvu fizičkih i pravnih osoba. Decentralizacijom zdravstvenih ustanova dio se troškova primarne zdravstvene zaštite financira iz proračuna županija.

Na području općine Jelenje zdravstvena zaštita organizirana je putem Doma zdravlja PGŽ-a - ispostava Dražice, u sklopu koje djeluju ordinacije opće medicine i stomatološka ordinacija. Na području općine Jelenje djeluje privatna Ljekarna „Milanka Ivandić“, tri privatne stomatološke ordinacije, te privatna ordinacija za obavljanje zdravstvene djelatnosti iz područja plastične kirurgije, zdravstvene njege i rehabilitacije bolesnika dok pedijatar ordinira dva dana u tjednu u prostoru ambulante u Dražicama.

Na području Općine djeluje Psihijatrijska bolnica Lopača, specijalna bolnica čiji je osnivač Grad Rijeka, a namijenjena je za liječenje duševnih bolesti i poremećaja te rehabilitaciju oboljelih. Kapacitet bolnice je 165 kreveta, a u bolnici je zaposleno ukupno 95 osoba.

Standard zdravstvene zaštite u odnosu na broj stanovnika općine Jelenje, broj zdravstvenih djelatnika i mrežu zdravstvenih objekata i zbog blizine specijalističkih ordinacija i Kliničkog bolničkog centra Rijeka u potpunosti su ispunjeni.

Dom zdravlja, s ambulantama opće medicine, stomatološkom i pedijatrijskom ambulantom, patronažom, predstavlja okosnicu zdravstvenog sektora u Općini Jelenje. Na području Općine djeluju i dva doma, Dom za psihički bolesne odrasle osobe Lopača i Obiteljski dom Drastin.

Centar za socijalnu skrb osigurava minimalne materijalne i financijske uvjete za potrebite obitelji i komunicira druge potrebe građana koje su u njihovoj nadležnosti.

# VIZIJA, MISIJA, SAMOUPRAVNI DJELOKRUG I SWOT ANALIZA

**A picture containing mountain, tree, nature, outdoor

Description automatically generated**

## VIZIJA

Vizija Općine Jelenje je izgraditi visoku razinu kvalitete života s naglaskom na obitelji s djecom, mlade i pripadnike treće životne dobi. Općina Jelenje teži pružiti ugodan suživot svim svojim mještanima kroz sinergijske učinke ulaganja u komunalnu infrastrukturu, razvoj turizma i turističke ponude, zelenu infrastrukturu, održivo gospodarstvo, promicanje kulture, sporta i obrazovanja.

## MISIJA

|  |
| --- |
|  |

Misija Općine Jelenje jest podizanje kvalitete života građana te društvenog i gospodarskog okruženja u skladu sa interesima lokalnog stanovništva. Kroz poboljšanje komunalnih uvjeta, povećanu dostupnost i kvalitetu predškolskog i osnovnoškolskog obrazovanja, zdravstvenu i socijalnu brigu o starijim i ranjivim skupinama te kroz ulaganja u razvoj zelene infrastrukture, omogućit će se daljnji razvoj Općine. Uz navedeno, vodit će se briga o povećanju prometne sigurnosti, poticanju kulture zdravog i aktivnog života, ekološki održivim rješenjima te uvođenju pametnih, transparentnih i digitaliziranih upravljačkih procesa.

## SAMOUPRAVNI DJELOKRUG RADA OPĆINE JELENJE

Općina Jelenje je jedinica lokalne samouprave koja se osniva za područje više naseljenih mjesta koja predstavljaju prirodnu, gospodarsku i društvenu cjelinu, te koja su povezana zajedničkim interesima stanovništva. Općina Jelenje u svom samoupravnom djelokrugu obavlja poslove od lokalnog značaja kojima se neposredno ostvaruju potrebe građana, a koji nisu Ustavom ili drugim zakonom dodijeljeni državnim tijelima. Zakonom o lokalnoj i područnoj (regionalnoj) samoupravi utvrđena su područja koja spadaju u samoupravni djelokrug jedinica lokalne samouprave (općina i gradova) i županija.

Samoupravni djelokrug Općine Jelenje odnosi se na:

* uređenje naselja i stanovanja
* prostorno i urbanističko planiranje
* komunalno gospodarstvo
* brigu o djeci
* socijalnu skrb
* primarnu zdravstvenu zaštitu
* odgoj i osnovno obrazovanje, predškolsko obrazovanje
* kulturu, tehničku kulturu i sport
* zaštitu potrošača
* zaštitu i unaprjeđenje prirodnog okoliša
* protupožarnu i civilnu zaštitu
* promet
* ostale poslove sukladno posebnim zakonima.

### Organizacijska struktura tijela Općine Jelenje

**Upravljačka struktura Općine Jelenje**

1. Predstavničko tijelo, Općinsko vijeće Općine Jelenje (13 članova)
2. Općinski načelnik Robert Marčelja, odgovorna i izvršna vlast

Tijela Općine su Općinsko vijeće kao predstavničko tijelo nadležno za odnose zakonodavne naravi te općinski načelnik kao izvršno tijelo. Općinsko vijeće ima predsjednika te jednog potpredsjednika. Mandat članova Općinskog vijeća izabranog na redovnim izborima, kao i mandat načelnika, traje četiri godine. Općinsko vijeće odgovorno je za donošenje određenih odluka i akta.

**Upravna struktura Općine Jelenje**

***Shema 1****. Organizacijska struktura Općine Jelenje*

***Izvor:*** *Općina Jelenje*

Za obavljanje poslova iz samoupravnog djelokruga Općine Jelenje i poslova državne uprave prenijetih na Općinu ustrojen je Jedinstveni upravni odjeli (u daljnjem tekstu upravno tijelo) te unutar njega odsjeci kao unutarnje ustrojstvene jedinice.

Upravno tijelo je ustrojeno za obavljanje srodnih i međusobno povezanih poslova, a čije obavljanje zahtijeva određenu samostalnost i povezanost u radu u okvirima njihovog djelokruga. Općinski načelnik usmjerava djelovanje upravnog tijela u obavljanju poslova iz samoupravnog djelokruga Općine te nadzire njihov rad. Upravno tijelo Općine odgovorno je općinskom načelniku za stručnu i zakonsku utemeljenost podnesenih prijedloga i provedenih radnji te za pravodobno, zakonito i potpuno izvršenje poslova i zadaća iz svog djelokruga.

Upravno tijelo:

* prati stanje u djelatnostima iz samoupravnog djelokruga Općine te predlaže mjere za poboljšanje stanja i to naročito u poslovima lokalnog značaja kojima se neposredno ostvaruju potrebe mještana, a koji se odnose na uređenje naselja i stanovanja, prostorno i urbanističko planiranje, komunalne djelatnosti, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, zaštitu potrošača, zaštitu i unapređenje prirodnog okoliša, protupožarnu i civilnu zaštitu, sukladno zakonu,
* u okviru svog djelokruga izrađuje izvješća, elaborate, analize i druge stručne podloge, te na temelju tih stručnih podloga i na drugi način prikupljenih saznanja o stanju u svom području poduzima mjere i radnje za koje su zakonom, drugim propisom odnosno općim aktom Općine ovlaštena,
* priprema i izrađuje nacrte odluka i drugih općih te pojedinačnih akata koje donose nadležna tijela Općine te u skladu sa svojim djelokrugom i nadležnostima obavlja druge poslove za tijela Općine,
* neposredno izvršava odluke i druge opće akte Općinskog vijeća Općine,
* prati stanje i poduzima mjere za dobro gospodarenje imovinom Općine u skladu s propisima,
* rješava o pravima, obvezama i pravnim interesima fizičkih i pravnih osoba u skladu sa zakonom i općim aktima Općine,
* surađuje s tijelima državne uprave, Primorsko-goranske županije te gradovima i općinama radi usklađivanja zajedničkih interesa i stajališta,
* surađuje s mještanima i pravnim osobama u cilju što boljeg ostvarivanja njihovih prava, obveza i interesa u skladu sa zakonom te obavlja i druge poslove u skladu s odredbama zakona, podzakonskih propisa, Statuta Općine te odlukama nadležnih tijela Općine.

Općina Jelenje kao jedinica lokalne samouprave zapošljava 8 osoba.

### Digitalizacija uprave i mediji

Graphical user interface

Description automatically generatedDigitalizacija lokalne uprave omogućava da građani dobiju pravovremenu, razumljivu i točnu informaciju na vrijeme. Glavni cilj Općine kao dijela javne uprave je da služi svojim mještanima, te koristeći pozitivne društvene promjene i razvoj tehnologije poboljša svoje javne usluge putem aplikacija e-usluge kroz module za korisnike.

***Slika 3****. Screenshoot E-usluga Općine*

***Izvor:*** *www.jelenje.hr*

U općinskoj upravi financijsko i uredsko poslovanje već je duži niz godina u potpunosti informatizirano.

Novi tehnološki trendovi s kojima se susrećemo, oblici poslovanja i upravljanja, Općinu suočavaju s novim mogućnostima za upravljanje i unaprjeđenje kvalitete usluga i života stanovnika. Visoka razina uporabe digitalnih tehnologija i razmjene informacija i znanja kroz društvene mreže omogućava razvoj pametnih koncepata i rješenja, pri čemu su ključni nositelji ovog koncepta novi modeli poslovanja i sama digitalna tehnologija. Nužan preduvjet za povećanje učinkovitosti, kvalitete i brzine pružanja usluga od strane općine je ubrzan razvoj digitalnih javnih usluga koje se mogu pružiti stanovnicima i poslovnim subjektima. U tu svrhu potrebno je uspostaviti nove, odnosno unaprijediti postojeće komunikacijske i digitalne platforme za rješavanje svakodnevnih problema, ali je potrebno i predlaganje te razvoj novih ideja i inicijativa za poboljšanje svih segmenata života u Općini. Na taj način se već sada dio administrativnih postupaka obavlja elektroničkom komunikacijom, dakle bez fizičke razmjene dokumentacije.

### Mediji: Glasnik Općine Jelenje

Općina Jelenje izdaje Glasnik Općine Jelenje nekoliko puta godišnje u tiskanom, te elektronskom izdanju prilagođeno svim platformama. Kroz glasnik se daje presjek svega što je učinjeno u razdoblju između dva izdanja. Na jednostavan način može se pratiti i biti u korak sa svim događanjima i novostima iz života Općine.

**Nakladnik:**

Općina Jelenje

Dražičkih boraca 64, 51218 Dražice pisarnica@jelenje.hr www.jelenje.hr

**Za nakladnika:**

Jedinstven i upravni odjel Općine Jelenje

**Glavna urednica:**

Gordana Tomas

**Tisak:**

Kerschoffset lipanj 2021.

**Naklada:**

2100 primjeraka

**Izlazi:**

povremeno

ISSN: 2584-5780

### Ustanove i trgovačka društva

Općina Jelenje osnivač je i nalazi se u suvlasničkoj strukturi slijedećih trgovačkih društva:

* KD Čistoća d.o.o.
* KD Autotrolej d.o.o.
* KD Vodovod i kanalizacija d.o.o.

Općina Jelenje osnivač je i 100% vlasnik slijedećih trgovačkih društva:

* KD Jelen d.o.o.
* KD Jelenje j.d.o.o.

## SWOT ANALIZA

Analizom snaga, slabosti, prilika i prijetnji identificirane su sve relevantne prednosti i nedostaci u Općini Jelenje te prilike i prijetnje koje mogu utjecati na razvoj Općine. Važnost SWOT analize je u tome što iz definiranih prednosti, nedostataka i tržišnih prilika te vanjskih prijetnji proizlaze mogući smjerovi unapređenja postojećih i razvoja novih projekata i programa, odnosno definiraju se razvojne potrebe i razvojni potencijali, koji predstavljaju podlogu za identifikaciju prioriteta javne politike u srednjoročnom razdoblju te razradu strateškog okvira.

Razvojne potrebe i potencijali identificirani su u okviru tri velika područja – gospodarstvo i turizam, društveni razvoj i kultura te infrastruktura i prirodni resursi.

SWOT analiza Općine Jelenje predstavlja poveznicu između dobivenih nalaza iz analize stanja te željenih razvojnih tendencija, ciljeva i prioriteta.

|  |  |  |  |  |
| --- | --- | --- | --- | --- |
|  |  | **SWOT ANALIZA – OPĆINA JELENJE** | |  |
| **PODRUČJE** | ***SNAGE*** | ***SLABOSTI*** | ***PRILIKE*** | ***PRIJETNJE*** |
| **PRORAČUN** | Financijska stabilnost proračuna | Neravnomjerna proračunska ulaganja po sektorima | Povećanje prihoda kroz dodatne izvore financiranja - EU fondovi | Pad gospodarske aktivnosti uzrokovan COVID-19 epidemijom |
| **POLOŽAJ** | Iznimno dobar geoprometni položaj (između kontinentalne i primorske Hrvatske) | Nedovoljna iskorištenost geostrateškog položaja za povećanje atraktivnosti područja Općine | Blizina regionalnog središta - grad Rijeka, Sveučilište u Rijeci  Blizina mora i luke  Blizina Industrijske zone Kukuljanovo  Blizina Autoceste Rijeka - Zagreb | Recesijska kretanja u nacionalnom gospodarstvu  Opasnost od onečišćenja Rječine direktnim ispustima septičkih jama, te betonizacijom korita na pojedinim dijelovima |
| **STANOVNIŠTVO** | Pozitivna kretanja;  Demografske mjere koje Općina provodi | Trend depopulacije; Negativan prirodan priraštaj | Subvencije i mjere poticanja za poboljšanje demografske slike;  Unaprjeđenje kvalitete života | Daljnje iseljavanje stanovništva; Odlazak mladih, obrazovanih ljudi |
| **PRIRODNI RESURSI** | Prirodne ljepote i očuvan okoliš  Visoka kvaliteta zraka i vode  Šume  Povoljno klimatsko područje | Nesređeno vlasništvo  Nedovoljna iskorištenost alternativnih  izvora energije;  Nedovoljno iskorišten potencijal postojećih prirodnih resursa u svrhu održivog rasta i razvoja gospodarstva.  I., II. i III. Zona sanitarne zaštite | Porast potražnje za specifičnim oblicima turizma temeljenim na prirodnim bogatstvima (izletnički, ruralni, avanturistički)  EU i nacionalni fondovi  Obnovljivi izvori energije | Ljudski faktor kao prijetnja očuvanju prirodnih resursa.  „Divlje“ odlagalište otpada Dubina  Česte izmjene zakona i sporost birokracije  Poplave sela uz Rječinu |
| **TURIZAM** | Bogata kulturno - povijesna baština (europska arheološka baština Rimski  Limes), Mlin, Kovačija  Veliki potencijal za unapređenje razvoja turizma i pratećih djelatnosti  Rječina kao potencijalno vodeći element turističke ponude | Nema izgrađene turističke infrastrukture  Nesređeno vlasništvo  Nedovoljni smještajni kapaciteti  Loša cestovna infrastruktura | Blizina skijališta Platak  Blizina Motodroma – Grobnik  Turistička infrastruktura |  |
| **GOSPODARSTVO** | Postojeći neiskorišteni objekti  Javna poduzeća  Prostorna dokumentacija | Nedostatak poduzetničke aktivnosti  Nedostatak ustanova i programa socijalne skrbi | Povećanje poslovnih zona,  Obnovljivi izvori energije | Utjecaj vanjskih trendova na koje lokalna samouprava nema utjecaja |
| **POLJOPRIVREDA** | Visoki potencijal za rekonstrukciju autohtone poljoprivredne proizvodnje | Neučinkovito upravljanje poljoprivrednim zemljištem, rascjepkanost i neobrađenost posjeda  Nedovoljno mladih osoba koje se bave poljoprivredom;  Nedovoljno korištenje tehnoloških trendova u poljoprivrednoj proizvodnji | Mogućnost iskorištavanja dodatnih izvora financiranja – EU fondovi;  Jačanje prepoznatljivosti područja za razvoj eno-gastro turizma;  Implementacija tehnoloških digitalnih rješenja za unaprjeđenje poljoprivredne proizvodnje | Starenje stanovništva;  Prirodne nepogode |

***Tablica 1.*** *SWOT analiza Općine Jelenje*

***Izvor:*** *Općina Jelenje*

# PRIORITETI OPĆINE JELENJE

Strateško planiranje i razvoj Općine Jelenje za razdoblje 2021-2025. godine temeljit će se na Provedbenom programu Općine Jelenje. Strateški okvir definiran je kroz samoupravni djelokrug Općine Jelenje, a koji se provodi kroz područja: uređenje naselja i stanovanje; prostorno i urbanističko planiranje; komunalno gospodarstvo; odgoj i obrazovanje; briga o djeci; socijalna skrb; primarna zdravstvena zaštita; kultura, tjelesna kultura i sport; zaštita i unaprjeđenje prirodnog okoliša; protupožarna i civilna zaštita; promet i održavanje javnih prometnica; gospodarski razvoj; lokalna uprava i administracija; demografija.

Prioriteti Općine Jelenje formirani su na način da su u skladu s prioritetima Plana razvoja Primorsko-goranske županije 2022.-2027. (u nastavku teksta: Plan razvoja PGŽ), te su podijeljeni u 4 prioritetna područja na temelju kojih su formirane mjere koje će biti prezentirane u narednom poglavlju.

**Prioritet 1**

Prioritet 1 - „Ulaganja u komunalnu i prometnu infrastrukturu“ u skladu je s prioritetom 3 Primorsko-goranske županije koji glasi „Zelena tranzicija temeljena na održivom upravljanju i korištenju vlastitih resursa“. Provodit će se aktivnosti na podizanju i održavanju standarda prometne infrastrukture, usklađivanju i podupiranju projekata i aktivnostima ulaganja, održavanja, obnove i podizanju sigurnosnih mjera cestovne infrastrukture. Provedbom prioriteta 1 pod nazivom „Ulaganja u komunalnu i prometnu infrastrukturu“ doprinijet će se provedbi specifičnog cilja Plana razvoja PGŽ:

* + - * + 3.3. Kvalitetna, dostupna i održiva javna i komunalna infrastruktura na cjelokupnom području.

**Prioritet 2**

Prioritet 2 - „Poticanje gospodarskog rasta, informatizacije i upravljanja Općinom“ – obuhvaća aktivnosti koje podupiru daljnji razvoj gospodarstva kroz poduzetništvo, turizam i efikasnije upravljanje jedinicom lokalne samouprave, te je u skladu s prioritetima Primorsko-goranske županije broj 1 „Pametna regija konkurentnog gospodarstva baziranog na znanju i naprednim tehnologijama“ i 5 „Ravnomjernim razvojem do europskog standarda i visoke kvalitete života za sve građane“. Provedbom prioriteta broj 2 „Poticanje gospodarskog rasta, informatizacije i upravljanja općinom“ doprinijet će provedbi posebnih ciljeva PGŽ:

* 1.2. Gospodarski rast usmjeren na jačanje izvoza podizanjem produktivnosti i digitalnu transformaciju;
* 5.5. Razvoj mikroregija aktiviranjem razvojnih potencijala.

**Prioritet 3**

Prioritet 3. Općine - „Unaprjeđenje sadržaja u turizmu i ostalih sadržaja namijenjenih građanima“ ima primarnu svrhu povećanja kvalitete života građana odnosno sadržaja koji su namijenjeni i turistima u obliku kulturne i sportske infrastrukture. Također, ovom prioritetu pripadaju aktivnosti koje na druge načine povećavaju kvalitetu života u zajednici kao što su socijalni program, školstvo i zdravstvo. Navedeni prioritet u skladu je sa sljedećim prioritetima iz Plana razvoja PGŽ:

* 2. Djeca i mladi u fokusu;
* 4. Obrazovani stanovnici s kompetencijama i vještinama za poslove budućnosti;
* 5. Ravnomjernim razvojem do europskog standarda i visoke kvalitete života za sve građane.

Provedbom 3. prioriteta Općine Jelenje doprinijet će se provedbi posebnih ciljeva PGŽ:

* 2.1. Podrška osnivanju i funkcioniranju obitelji te razvoj sustava brige o djeci i mladima;
* 2.2. Dostupnost stanovanja i atraktivnih bolje plaćenih poslova;
* 4.1. Razvoj modernog obrazovnog sustava prilagođenog društvenim izazovima;
* 5.1. Regija zdravlja i kvalitete života;
* 5.2. Visok socijalni standard i dostojanstveno starenje;
* 5.3. Razvoj kulture i sporta te poticanje kreativnosti;
* 5.4. Unaprjeđenje i daljnji razvoj civilnog društva.

**Prioritet 4**

Prioritet 4 - „Poticanje zaštite okoliša i energetske učinkovitosti“ u skladu je s prioritetom 3 Primorsko-goranske županije koji glasi „Zelena tranzicija temeljena na održivom upravljanju i korištenju vlastitih resursa“. Spomenuti prioritet Općine odnosi se na pametno i održivo upravljanje infrastrukturom i prostorom unutar područja Općine pri čemu se fokus stavlja na energetsku učinkovitost i očuvanje okoliša te osnivanje prve energetske zajednice građana.

Posljednjim prioritetom – broj 4 pod nazivom „Poticanje zaštite okoliša i energetske učinkovitosti“ doprinosi se sljedećem posebnom cilju Primorsko-goranske županije:

* 3.1. Pametan i održiv pristup upravljanju prostorom i prirodnim resursima.

U okviru 4 prioriteta utvrđeno je 20 mjera kroz koje će Općina Jelenje pratiti uspješnost vlastitog strateškog planiranja te provedenih ciljeva i rezultata Provedbenog programa. Svaka od aktivnosti mjerit će se kroz definirane pokazatelje rezultata te utvrđene polazišne i ciljne vrijednosti za određeni pokazatelj rezultata. Uz to, važan element strateškog planiranja je i strateško planiranje proračunskih sredstava koja su potrebna za realizaciju mjera, aktivnosti i projekata. Shodno tome, strateški okvir Provedbenog programa obuhvaća poveznicu s proračunom Općine. Detaljan pregled mjera i aktivnosti zajedno sa akcijskim i financijskim planom nalazi se u PRILOGU 1.

|  |  |  |
| --- | --- | --- |
| Prioritet 1 | **ULAGANJA U KOMUNALNU I PROMETNU INFRASTRUKTURU** | Kroz prioritet 1 ulagat će se i razvijati prometna infrastruktura i bolja prometna povezanost unutar Općine, što se prvenstveno odnosi na povezanost rubnih naselja s centrom. Ulaganja će se provoditi i na ostaloj javnoj infrastrukturi s ciljem poboljšanja opće kvalitete života za sve dobne skupine građana Jelenja. |
|
| Prioritet 2 | **POTICANJE GOSPODARSKOG RASTA, INFORMATIZACIJE I UPRAVLJANJA OPĆINOM** | Daljnjim razvojem digitalizacije i poduzetništva te raznim oblicima potpora poduzetnicima nastojat će se unaprijediti gospodarski rast, a istom će doprinijeti tendencija rasta stanovništva odnosno dostupne radne snage na području Općine. |
|
| Prioritet 3 | **UNAPRJEĐENJE SADRŽAJA U TURIZMU I OSTALIH SADRŽAJA NAMIJENJENIH GRAĐANIMA** | Uz veliki potencijal za razvoj turizma prvenstveno potkrijepljen očuvanim prirodnim bogatstvima, jedan od prioriteta koji su zadani za tekući mandat jest unaprjeđenje sadržaja s ciljem privlačenja turista koji će istovremeno koristiti i građanima, za koje će se ulagati i u dodatne sadržaje u domeni kulture i sporta. |
|
| Prioritet 4 | **POTICANJE ZAŠTITE OKOLIŠA I ENERGETSKE UČINKOVITOSTI** | Visoka očuvanost okoliša na području Općine nastavit će se održavati te će se sanirati postojeće prepreke istoj, uz primjenu principa energetske učinkovitosti u gradnji i javnim sadržajima namijenjenim građanima čime će se sveukupno postići doprinos zelenoj tranziciji EU-a. |
|

***Tablica 2*** *. Prioriteti Općine Jelenje*

***Izvor:*** *Aestus Consulting d.o.o.*

# MJERE RAZVOJA OPĆINE JELENJE

Prema Zakonu o sustavu strateškog planiranja i upravljanja razvojem Republike Hrvatske (NN 123/2017), članak 26. te Uredbi o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/2018), propisano je da mjere moraju biti povezane s proračunskim stavkama, i to na način da jedna mjera obuhvaća samo jedan program u proračunu, odnosno da jedan program može biti svrstan samo pod jednu mjeru unutar Provedbenog programa.

Provedbeni program Općine Jelenje za razdoblje od 2021. – 2025. godine sadrži mjere kojima je cilj odgovoriti na sve razvojne potrebe i izazove iz četiri prioritetnih područja. Ključnim aktivnostima nastojat će se pridonijeti ostvarenju ciljeva viših strateških dokumenata. Redni broj mjere ne odražava prednost ili prioritet. Mjere imaju svoju svrhu; reformska (R) s kojom podrazumijevamo provedbu aktivnosti i procesa koji će rezultirati određenim sistemskim promjenama i poboljšanjima; investicijska mjera (I) koja podrazumijeva provedbu programa ili projekta koji donosi korist u smislu rasta i razvoja lokalne samouprave i ostale mjere (O) kojima izravno i neizravno doprinosimo provedbi i ostvarenju posebnih ciljeva i prioriteta. Označen je doprinos iz UN Agende 2030 i doprinos mjere zelenoj tranziciji EU, odnosno digitalnoj transformaciji EU.

Nastavno na navedeno, prema prethodno objašnjenoj metodologiji definirane su mjere od kojih svaka pripada određenom specifičnom cilju nadređenog strateškog akta, u ovom slučaju Plana razvoja PGŽ, što je prezentirano u nastavku.

Posebni cilj **1.2.** **GOSPODARSKI RAST USMJEREN NA JAČANJE IZVOZA PODIZANJEM PRODUKTIVNOSTI I DIGITALNU TRANSFORMACIJU**

***Mjera 1 - Podrška razvoju turizma visoke dodatne vrijednosti***

Ulaganjem u turističke sadržaje visoke dodane vrijednosti i izgradnja turističke infrastrukture pridonijet će razvoju turizma. Ova mjera provest će se kroz realizaciju projekata: Obilježavanje turističkih ruta, Uređenje Kalića i opremanje planinsko-turističkih staza na planinskom masivu Obruč-Hahlić, uređenje biciklističkih staza i trail centar Rastočine.

Ova mjera doprinosi cilju 1.2. GOSPODARSKI RAST USMJEREN NA JAČANJE IZVOZA PODIZANJEM PRODUKTIVNOSTI I DIGITALNU TRANSFORMACIJU Plana razvoja PGŽ, te je unutar prioriteta 2 Općine - Poticanje gospodarskog rasta, informatizacije i upravljanja Općinom.

Ključan pokazatelj rezultata unutar ove mjere je broj turističkih ruta.

***Mjera 2 - Podrška jačanju konkurentnosti mikro, malog i srednjeg poduzetništva***

Pružanjem potpora za razvoj poduzetništva potaknut će se gospodarski rast Općine Jelenje. Ključne aktivnosti koje ova mjera obuhvaća su potpore u svrhu razvoja gospodarstva i ulaganja u projekt Urbana aglomeracija Rijeka te kroz subvencioniranje javnog prijevoza. Svrha mjere je promicanje ruralnog razvoja i unaprjeđenje inicijativa i interesa od važnosti za teritorijalno područje. Cilj je uravnotežen razvoj ruralnog područja kroz provedbu lokalnih strategija. Ključna aktivnost je sufinanciranje rada Centra za brdsko planinsku poljoprivredu te LAGa Terra Liburna.

Ova mjera doprinosi cilju 1.2. GOSPODARSKI RAST USMJEREN NA JAČANJE IZVOZA PODIZANJEM PRODUKTIVNOSTI I DIGITALNU TRANSFORMACIJU Plana razvoja PGŽ te je unutar prioriteta 2 Općine - Poticanje gospodarskog rasta, informatizacije i upravljanja Općinom.

Ključni pokazatelji rezultata unutar ove mjere su broj poduzetnika te broj OPG-ova na području Općine Jelenje.

Posebni cilj **2.1.** **PODRŠKA OSNIVANJU I FUNKCIONIRANJU OBITELJI TE RAZVOJ SUSTAVA BRIGE O DJECI I MLADIMA**

***Mjera 3 - Stvaranje stabilnog, sigurnog i podražavajućeg okruženja za zasnivanje i zaštitu obitelji***

Kroz sufinanciranje boravka djece u predškolskoj ustanovi osigurat će se zdravo okruženje za osnivanje obitelji i obiteljski život u zajednici.

Ova mjera doprinosi cilju 2.1. PODRŠKA OSNIVANJU I FUNKCIONIRANJU OBITELJI TE RAZVOJ SUSTAVA BRIGE O DJECI I MLADIMA Plana razvoja PGŽ, te je unutar prioritetnog područja 3 Općine - Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj korisnika predškolske ustanove.

Posebni cilj **2.2. DOSTUPNOST STANOVANJA I ATRAKTIVNIH BOLJE PLAĆENIH POSLOVA**

***Mjera 4 - Kvalitetno, dostupno i priuštivo stanovanje izgradnjom stanova i poticanjem modela najma***

Izradom prostorno planske dokumentacije uz planiranje prostora za izgradnju stanova po povoljnijim uvjetima, mladima će se omogućiti priuštivo stanovanje. Ova mjera doprinosu cilju 2.2. DOSTUPNOST STANOVANJA I ATRAKTIVNIH BOLJE PLAĆENIH POSLOVA Plana razvoja PGŽ te je unutar prioritetnog područja 3 Općine - Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je postotak pokrivenosti planskom dokumentacijom.

Posebni cilj **3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA**

***Mjera 5 - Održivo i učinkovito upravljanje prirodom, posebice vrijednim dijelovima prirode i ekološkom mrežom***

Sanacijom nelegalnih odlagališta otpada (Dubina) potaknut će se održivo upravljanje prirodnim resursima. Osim navedenog, izradit će se plan gospodarenja otpadom, a ova mjera doprinosi zelenoj tranziciji.

Ova mjera doprinosu cilju 3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA Plana razvoja PGŽ te je unutar prioritetnog područja 4 Općine – Poticanje zaštite okoliša i energetske učinkovitosti.

Ključni pokazatelji rezultata unutar ove mjere su količina otpada u tonama te broj nelegalnih odlagališta te broj sustava za praćenje kvalitete zraka.

***Mjera 6 - Održivo i učinkovito upravljanje prostorom i imovinom***

Pružanje potrebnih sadržaja građanima kroz financiranje dogradnje Osnovne škole „Jelenje-Dražice“ u Dražicama i modernizacije javne rasvjete pridonijet će održivom pristupu upravljanja prostorom i imovinom Općine Jelenje te zelenoj tranziciji.

Ova mjera doprinosu cilju 3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA Plana razvoja PGŽ, te je unutar prioritetnog područja 2 Općine - Poticanje gospodarskog rasta, informatizacije i upravljanja Općinom.

Ključan pokazatelj rezultata unutar ove mjere je postotak izvršenja modernizacije javne rasvjete.

Posebni cilj **3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE**

***Mjera 7 - Poticanje razvoja održive komunalne infrastrukture te dostupnih i priuštivih usluga na cjelokupnom području županije***

Kroz stvaranje učinkovitije i suvremenije komunalne infrastrukture povećat će se održivost i razina komunalnih usluga dostupnih svim mještanima. Navedeno će se postići provedbom aktivnosti koje uključuju izgradnju i dodatna ulaganja prema Programima gradnje objekata i komunalne infrastrukture na području općine Jelenje kroz ulaganja u gradnju nerazvrstanih cesta, objekta komunalne infrastrukture, dogradnje groblja, nabavu autobusa za javni prijevoz i izgradnju pametne autobusne čekaonice koja će doprinijeti digitalnoj tranziciji, sanaciju odlagališta komunalnog otpada Viševac te ulaganje u reciklažna dvorišta (Podhum) i sortirnicu s ciljem učinkovitije selekcije otpada, uz izvršenje „0“ faze izgradnje Županijskog centra za gospodarenje otpadom Marišćina. Nadalje, ova mjera također uključuje daljnja ulaganja u javnu rasvjetu, izgradnju punionice električnih vozila i trail centra Rastočine. Mjera doprinosi zelenoj tranziciji.

Ova mjera doprinosi posebnom cilju 3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE Plana razvoja PGŽ, te je u skladu sa prioritetom 1 Općine – Ulaganja u komunalnu i prometnu infrastrukturu.

Ključni pokazatelji rezultata unutar ove mjere su broj kilometara novog asfalta, broj ukopnih mjesta i postotak proširenosti javne rasvjete.

***Mjera 8 - Održavanje komunalne infrastrukture***

Redovitim održavanjem površina i objekata javne namjene održat će se kvaliteta i dostupnost istih mještanima. Sukladno Programu održavanja objekata i uređenja komunalne infrastrukture na području općine Jelenje ulagat će se u održavanje nerazvrstanih cesta i drugih javnih površina uključujući zelene površine i dječja igrališta te groblja, održavanje sustava javne rasvjete, deratizaciju i dezinsekciju, rad higijeničarske službe te odvoz krupnog otpada čime će se istovremeno doprinijeti zelenoj tranziciji.

Ova mjera doprinosi posebnom cilju 3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE Plana razvoja PGŽ., a u skladu sa prioritetom 1 Općine – Ulaganja u komunalnu i prometnu infrastrukturu.

Ključan pokazatelj rezultata unutar ove mjere je veličina održavanih javnih površina.

Specifični cilj **4.1. RAZVOJ MODERNOG OBRAZOVNOG SUSTAVA PRILAGOĐENOG DRUŠTVENIM IZAZOVIMA**

***Mjera 9 - Sustavno ulaganje u kvalitetu obrazovanja i usavršavanja te uvjete rada djelatnika u obrazovanju***

Ulaganjem u kvalitetu obrazovanja i obrazovnih programa, sustavno će se poticati razvoj obrazovnog sustava Općine Jelenje. Navedeno će se provoditi kroz sufinanciranje osnovnoškolskih programa iznad standarda i produženi boravak za osnovnoškolce te darivanjem i dodjelom stipendija učenicima i studentima.

Ova mjera doprinosi posebnom cilju 4.1. RAZVOJ MODERNOG OBRAZOVNOG SUSTAVA PRILAGOĐENOG DRUŠTVENIM IZAZOVIMA Plana razvoja PGŽ, te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj razrednih odjeljenja.

Specifični cilj **5.1. REGIJA ZDRAVLJA I KVALITETE ŽIVOTA**

***Mjera 10 - Osiguranje kvalitetnog, dostupnog i priuštivog pristupa zdravstvenim uslugama***

Proširenjem opsega zdravstvenih usluga unutar Općine kroz osiguranje punktova posebnog dežurstva, preventivnih dijagnostičkih pregleda uključujući dijagnostiku i tretman od strane logopeda, te pružanjem palijativne skrbi osigurat će se kvaliteta životnog standarda na području Općine Jelenje. Osim navedenog, financirat će se savjetovalište za prehranu dojenčadi.

Mjera doprinosi posebnom cilju 5.1. REGIJA ZDRAVLJA I KVALITETE ŽIVOTA Plana razvoja PGŽ, te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključni pokazatelji rezultata unutar ove mjere su broj zdravstvenih usluga koje su osigurane te prosječno vrijeme čekanja za zdravstvene usluge mjereno u danima.

Specifični cilj **5.2. VISOK SOCIJALNI STANDARD I DOSTOJANSTVENO STARENJE**

***Mjera 11 - Razvoj mreže institucijskih i izvaninstitucijskih oblika skrbi za sve društvene skupine***

Pružanjem pomoći građanima i kućanstvima omogućit će se daljnji razvoj socijalnog standarda svih društvenih skupina, a navedeno će se provesti kroz razne oblike novčane pomoći uključujući one za potrebe troškova prehrane, stanovanja i prijevoza.

Mjera doprinosi posebnom cilju 5.2. VISOK SOCIJALNI STANDARD I DOSTOJANSTVENO STARENJE Plana razvoja PGŽ, te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj korisnika pomoći.

***Mjera 12 - Aktivnosti humanitarne skrbi***

Kroz djelatnost Crvenog križa i potpore ostalim socijalno – humanitarnim udrugama pružat će se humanitarna pomoć potrebitim mještanima.

Ova mjera doprinosi posebnom cilju 5.2. VISOK SOCIJALNI STANDARD I DOSTOJANSTVENO STARENJE Plana razvoja PGŽ, te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj volontera Crvenog križa na području Općine Jelenje.

Specifični cilj **5.3. RAZVOJ KULTURE I SPORTA TE POTICANJE KREATIVNOSTI**

***Mjera 13 - Modernizacija, izgradnja i opremanje kulturne infrastrukture i podrška kulturi u post - COVID razdoblju***

Ulaganjem u kulturne djelatnosti, konkretnije kroz potpore udrugama u kulturi te financiranjem usluga bibliobusa omogućit će se očuvanje kulturne baštine Općine Jelenje.

Ova mjera doprinosi posebnom cilju 5.3. RAZVOJ KULTURE I SPORTA TE POTICANJE KREATIVNOSTI Plana razvoja PGŽ, te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj udruga u kulturi na području Općine.

***Mjera 14 - Poticanje unaprjeđenja sustava sporta i sportskih djelatnosti***

Podupiranjem sportaša kroz nagrade te potporama sportskim udrugama potaknut će se na bavljenje sportskim aktivnostima u zajednici. Osim navedenog provodit će se uređenje terena za košarku, te će se postaviti LED rasvjeta na području NK Rječine što će doprinijeti zelenoj tranziciji.

Navedena mjera doprinosi posebnom cilju 5.3. RAZVOJ KULTURE I SPORTA TE POTICANJE KREATIVNOSTI Plana razvoja PGŽ, te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj udruga u sportu na području Općine.

Specifični cilj **5.4. UNAPRJEĐENJE I DALJNJI RAZVOJ CIVILNOG DRUŠTVA**

***Mjera 15 - Zaštita i spašavanje***

Ulaganjem u organizaciju i provođenje mjera zaštite i spašavanja uključujući zaštitu od požara i rad gorske službe spašavanja, osnažit će se daljnji razvoj civilnog društva.

Ova mjera doprinosi posebnom cilju 5.4. UNAPRJEĐENJE I DALJNJI RAZVOJ CIVILNOG DRUŠTVA Plana razvoja PGŽ te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj volontera zaštite i spašavanja na području Općine Jelenje.

***Mjera 16 - Jačanje volonterstva, participacije i suradnje u društvu i zajednicama***

Pružanjem potpora vjerskim zajednicama uključujući sufinanciranje obnove crkve Sv. Mihovila doprinijet će se razvoju socijalne jednakosti u društvu.

Ova mjera doprinosi posebnom cilju 5.4. UNAPRJEĐENJE I DALJNJI RAZVOJ CIVILNOG DRUŠTVA Plana razvoja PGŽ te prioritetu 3 Općine – Unaprjeđenje sadržaja u turizmu i ostalih sadržaja namijenjenih mještanima.

Ključan pokazatelj rezultata unutar ove mjere je broj vjerskih zajednica na području Općine Jelenje.

Specifični cilj **5.5. RAZVOJ MIKROREGIJA AKTIVIRANJEM RAZVOJNIH POTENCIJALA**

***Mjera 17 - Kvaliteta i dostupnost javnih i društvenih usluga i sadržaja***

Kontinuiranom i raznovrsnom ponudom sadržaja namijenjenih članovima zajednice omogućit će se korisno i kvalitetno provođenje vremena unutar zajednice. Navedena mjera uključuje aktivnosti održavanja i dodatnih ulaganja u javnim objektima uključujući rekonstrukciju i proširenje dječjeg vrtića u Podhumu te uređenje doma za starije i nemoćne „Prsten“, financiranje rada kućanske zajednice Jelenje, održavanje vozila i ulaganje u društvene prostorije te uređenje PD Hahlić. Nadalje, kroz aktivnost nabave pokretne dugotrajne imovine nabavljat će se, između ostalog, računalni programi i komunikacijska oprema čime će se doprinijeti digitalnoj transformaciji. Provest će se i postavljanje solarnih panela na javne zgrade čime će se značajno doprinijeti zelenoj tranziciji.

Mjera doprinosi cilju 5.5. RAZVOJ MIKROREGIJA AKTIVIRANJEM RAZVOJNIH POTENCIJALA Plana razvoja PGŽ, te prioritetu 2 Općine - Poticanje gospodarskog rasta, informatizacije i upravljanja općinom.

Ključni pokazatelji rezultata unutar ove mjere su broj uređenih društvenih prostorija i broj postavljenih solarnih panela na javne zgrade te broj sustava za praćenje kvalitete zraka.

***Mjera 18 - Aktivnosti vezane uz redovnu djelatnost predstavničkog i izvršnog tijela te mjesne samouprave***

Financiranje aktivnosti predstavničkog i izvršnog tijela te mjesne samouprave omogućit će upravljanje i daljnji razvoj Općine Jelenje.

Ova mjera doprinosi cilju 5.5. RAZVOJ MIKROREGIJA AKTIVIRANJEM RAZVOJNIH POTENCIJALA Plana razvoja PGŽ te prioritetu 2 Općine - Poticanje gospodarskog rasta, informatizacije i upravljanja općinom.

Ključni pokazatelji rezultata unutar ove mjere su broj pripremljenih izvještaja o provedbi akata strateškog planiranja te broj izdanih rješenja.

***Mjera 19 - Jačanje kompetencija i unaprjeđenja sustava lokalne uprave***

Jačanjem kompetencija i unaprjeđenja sustava uprave Općine Jelenje omogućit će se kvalitetno upravljanje i daljnji razvoj Općine.

Ova mjera doprinosi cilju 5.5. RAZVOJ MIKROREGIJA AKTIVIRANJEM RAZVOJNIH POTENCIJALA Plana razvoja PGŽ te prioritetu 2 Općine- Poticanje gospodarskog rasta, informatizacije i upravljanja općinom.

Ključan pokazatelj rezultata unutar ove mjere je broj zaposlenih u lokalnoj samoupravi.

***Mjera 20 - Unaprjeđenje sektorskog planiranja***

Izradom strategija razvoja sektorskih politika stvorit će se kvalitetna podloga za daljnji razvoj mikroregije, a osobit naglasak stavlja se na strategiju u domeni IT tehnologije koja doprinosi digitalnoj transformaciji te strategiju razvoja energetike i užeg vodozaštitnog područja koja će doprinijeti zelenoj tranziciji.

Navedena mjera doprinosi cilju 5.5. RAZVOJ MIKROREGIJA AKTIVIRANJEM RAZVOJNIH POTENCIJALA Plana razvoja PGŽ te prioritetu 2 Općine - Poticanje gospodarskog rasta, informatizacije i upravljanja općinom.

Ključan pokazatelj rezultata unutar ove mjere je broj izrađenih razvojnih programa.

## HORIZONTALNE MJERE

**Horizontalna mjera 1. Učinkovita javna uprava samouprava u službi građana i gospodarstva**

Mjera je usmjerena na razvoj djelotvorne, odgovorne i transparentne institucije na svim razinama kroz osiguravanje sredstava za naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. Planirana sredstva potrebna su za izvršavanje planiranih aktivnosti i svakodnevnih radnih zadataka utvrđenih zakonskim i podzakonskim aktima, odlukama i zaključcima Općinskog vijeća i općinskog načelnika. Svrha ove mjere je razvoj učinkovite, transparentne i dostupne lokalne samouprave ali ujedno i jačanje kompetencija zaposlenika, te unaprjeđenje upravnih kapaciteta i bolja organizacija javne uprave. Posebno se odnosi i na stručno, djelotvorno i pravovremeno provođenje zakona i propisa iz nadležnosti, općih i strateških akata. Kroz mjeru su planirane aktivnosti: rad općinske uprave s uključenim troškovima izvršne vlasti, proračunska zaliha, naknada poreznoj upravi, troškovi predstavničkog tijela, sufinanciranje političkih stranaka sukladno zakonskim odredbama, troškovi za izbore kroz mandatno razdoblje, nabava softvera i opreme, otplata kredita i kamata i dr.

Kroz aktivnosti se financiraju svi poslovi i aktivnosti koji neizravno podupiru reformske i investicijske mjere. Na ovaj način se osigurava redovna djelatnost Jedinstvenog upravnog odjela Općine, odrađuju pravno normativni poslovi i učinkovito upravljanje imovinom. Planira se daljnja digitalizacija usluga iz djelokruga rada. Poslovi se odvijaju u kontinuitetu tijekom svih proračunskih godina tako da je rok za provedbu prosinac 2025. godine.

**Horizontalna mjera 2. Sigurnost i otpornost na krizna stanja**

Planira se osigurati sustavno ulaganje u sustav civilne i protupožarne zaštite Poticat će se obrazovanje i stručno-tehnološko osposobljavanje dionika za rješavanje kriznih situacija, kao i izgradnju infrastrukturnih kapaciteta kako bi se umanjila nejednakost u pristupu uslugama po pitanju sigurnosti građana te civilne zaštite. Ujedno uspostaviti će se prva energetske zajednica građana u cilju otpornosti na krizna stanja.

**Horizontalna mjera 3. Digitalna transformacija**

Kako bi se omogućila socijalna i gospodarska transformacija u Općini poticat će se digitalizacija uprave u svrhu jednostavnijeg, dostupnîjeg, bržeg i kvalitetnijeg pružanja usluga.

**Horizontalna mjera 4 Održivi i ravnomjeran regionalni razvoj**

Mikroregije u Općini, osim razlika u naseljenosti i demografskim obilježjima, imaju različit stupanj razvijenosti. Posebno se to odnosi na mikroregiju naselja Trnovica, Lukeži, Podkilavac, Kukuljani, Zoretići, Drastin Lubarska za koje se planira niz aktivnosti, posebno poticanja ulaganja u prometnu povezanost.

**Horizontalna mjera 5. Ravnopravnost za sve društvene skupine**

Ravnopravnost u društvu temeljna je ljudska sloboda. Na području Općine žive različite društvene skupine koje pojedinačno imaju svoje zahtjeve i potrebe. Prepoznavši različitost kao potencijal, u Općini će se podupirati sve društvene skupine, bez obzira na spol, dob, vjeru, rasu, rodno ili drugo opredjeljenje, a posebno one koje su najranjivije, djecu i starije, kao i osobe s invaliditetom te osobe s posebnim potrebama. Osim ovoga osnivanje prve energetske zajednice građana doprinijeti će borbi protiv energetskog siromaštva stanovništva.

# PLAN RAZVOJNIH PROJEKATA OPĆINE JELENJE ZA RAZDOBLJE 2021.-2025.

|  |  |  |  |  |  |  |
| --- | --- | --- | --- | --- | --- | --- |
| **Red. broj** | **NAZIV PROJEKTA** | **NOSITELJ** | **OPIS PROJEKTA** | **PROCIJENJENA**  **VRIJEDNOST** | **PLANIRANI POČETAK PROVEDBE** | |
|  | **DOGRADNJA ZGRADE DJEČJEG VRTIĆA U PODHUMU** | Općina Jelenje | Na području Općine Jelenje postoji velika potreba za dodatnim brojem mjesta za smještaj djece predškolske dobi kojom bi se stvorili što bolji uvjeti za život mladih obitelji s ciljem da im Općina Jelenje bude mjesto poželjno za život, te mjesto u kojem će u najboljim mogućim uvjetima odrastati njihova djeca Općina je pokrenula aktivnosti za provedbu programa dogradnje zgrade dječjeg vrtića Podhum.  Dogradnjom zgrade DV kapacitet vrtića povećat će se za 31% (s 129 djece na 170 djece) i to u šest vrtićkih grupa. | **1.000.000,00 eur** | 2021. -2025. | |
|  | **PROŠIRENJE GROBLJA U JELENJU II. FAZA** | Općina Jelenje | Planira se nastavak radova na gradnji novog dijela groblja FAZA II proširenjem mjesnog groblja u Jelenju sukladno Elaboratu Groblje Jelenje na lokaciji k.č. br. 7100 k.o. Jelenje, nastavkom gradnje na sjevernom dijelu čestice. Ukupni kapacitet planiranog proširenja iznosi 83 grobnice.  Proširenje groblja vrši se sukladno glavnim projektom , zajedničke oznake 19/2021, izrađen po Arheo d.o.o., Zagreb. | **300.000,00 eur** | 2021. -2025. | |
|  | **REKONSTRUKCIJA DRUŠTVENOG DOMA U PODKILAVCU** | Općina Jelenje | Projekt se odnosi na rekonstrukciju postojećeg doma kulture u naselju Podkilavac te njegovog opremanja čime će se osigurati uvjeti za rad mladih, održavanje kulturno umjetničkih događaja a isto tako povećati prostorni kapaciteti za rad kulturno umjetničkih društava odnosno udruga.  Predviđenom rekonstrukcijom dobiva se javni objekt koji udovoljava suvremenim potrebama djece i mladih kao i kvalitetni prostor za boravak.  U sklopu rekonstrukcije predviđa se i uređenje rampi za pristup dječjem igralištu iza društvenog doma koje služi kao njegov „produžetak“ na vanjski prostor. | **290.000,00 eur** | 2021. -2025. | |
|  | **PODUZETNIČKI INKUBATOR „JELENJE“** | Općina Jelenje | Projekt se odnosi na rekonstrukciju postojeće zgrade u naselju Jelenje. Do 80.-ih zgrada je bila u funkciji djelatnosti mesne industrije i društvenih prostorije. Zbog dotrajalosti zgrada je van upotrebe više od 30 godina.  Zgrada u Jelenju rekonstruirala bi se i opremila za potrebe poduzetničkog inkubatora*.* U poduzetničkom inkubatoru JELENJE, (površine cca 350 m2) planira se uređenje 8 uredskih prostorija od 15 do 25 m2, sala za sastanke s ostalim obveznim sadržajem.  Realizacijom projekta osnivanja poduzetničkog inkubatora Jelenje mladim školovanim i perspektivnim ljudima pomoglo bi se pri samozapošljavanju. | **800.000,00 eur** | 2021. -2025. |
|  | **NAD STANDARD KOMUNALNE INFRASTRUKTURE NA PODRUČJU OPĆINE JELENJE** | Općina Jelenje | Planira se evidentiranje svih nerazvrstanih cesta na području općine Jelenje čime se ispunjava uvjet gradnje na građevinskim područjima. | **80.000,00 eur** | 2021. -2025. |
|  | **UREĐENJE KALIĆA I OPREMANJE PLANINARSKO-TURISTIČKIH STAZA** | Općina Jelenje | Uređenje i rekonstrukciju starih tradicionalnih, danas zapuštenih Kalića, postavljanje informativno-edukacijskih tabli, ugradnja klupica i stolova, ograde, osiguranje staze na nekoliko kritičnih dionica i izgradnja nadstrešnice za posjetitelje. | **130.000,00 eur** | 2021. -2025. |
|  | **I DALJE ZAJEDNO - 65+ REKONSTRUKCIJA GRAĐEVINE JAVNE I**  **DRUŠTVENE NAMJENE U DNEVNI**  **CENTAR ZA STARIJE OSOBE** | Općina Jelenje | Projekt je usmjeren na revitalizaciju brownfield lokacije – prenamjenu ruševne zgrade stare škole u objekt društvene namjene prilagođen potrebama starijih i manje pokretnih osoba. S obzirom da je projekt usmjeren na povećanje uključenosti u društvo skupina u riziku od socijalne isključenosti širenjem i unaprjeđenjem kvalitete socijalnih usluga u zajednici sam projekt doprinosi integriranom i uključivom razvoju. | **3.335.000,00 eur** | 2021. -2025. | |
|  | **IZGRADNJA DJEČJEG IGRALIŠTA U LUKEŽIMA** | Općina Jelenje | Projektom se planira uklanjanje stare građevine i izgradnja dječjeg igrališta. Izgradnjom predmetnog igrališta Lukeži stvara se novi sadržaj za igru djece. Izgradnja uključuje: prostorno i funkcionalno rješenje dječjeg igrališta unutar postojećeg prostora, ograđivanje, izrada površine predviđene za dječju igru, dobavu i ugradnju sprava za dječju igru, uređenje parkirne površine. Projekt se provodi na k.č.. 543, k.o. Jelenje, naselje Lukeži. | **100.000,00 eur** | 2021. -2025. | |
|  | **PRIMORJE I GORSKI KOTAR SU ZELENI**  **(SOLARNI PANELI NA JAVNIM OBJEKTIMA)** | Općina Jelenje | Zajednički projekt Općine Jelenje kao nositelja aktivnosti, Općine Čavle i Grada Bakra kao zajedničkih partnera. Cilj projekta je instalacija integriranih fotonaponskih elektrana na 3 javna objekata u vlasništvu Općine Jelenje, te objekte u vlasništvu partnera kako bi se iskoristila sunčeva energija i povećala proizvodnja električne energije iz obnovljivih izvora. Očekuje se povećanje proizvodnje električne energije iz  obnovljivih izvora energije za 294.444,70 kWh godišnje, smanjenje ispusta CO2 od 46,7 tona godišnje, čime se ublažavaju klimatske promjene. Projektne aktivnosti doprinijet će unaprjeđenju kapaciteta za upravljanje i promicanje korištenja obnovljivih izvora energije. | **80.000,00 eur** | 2021. -2025. | |
|  | **RADOVI NA INSTALACIJI RASVJETE NOGOMETNOG IGRALIŠTA U DRAŽICAMA** | Općina Jelenje | Predloženim projektom obuhvaćena je rekonstrukcija sustava rasvjete glavnog nogometnog igrališta kao i pomoćnog nogometnog igrališta te skladišta alata i opreme. Rasvjeta nogometnog igrališta napajat će se iz postojećih metalnih razvodnih ormara postavljenih na stupove rasvjete, koji će se rekonstruirati sukladno projektnom rješenju, a krugovi paljenja prikazani su u nacrtnom dijelu, te će za iste biti izvršeno kabliranje. Točne pozicije i tip rasvjetnih tijela su prikazane na nacrtima. Projekt rekonstrukcije rasvjete je osmišljen na način da se postigne normama propisana osvijetljenost prostora obuhvaćenih rekonstrukcijom. | **80.000,00 eur** | 2021. -2025. | |
|  | **IZGRADNJA TRAIL CENTRA NA RASTOČINAMA** | Općina Jelenje | Pristupilo se izradi projektne dokumentacije za gradnju Trail centra Rastočine, na k.č. 2983/1.  Na području Rastočina planira se uređenje platoa kao početne točke za pripreme prilikom polaska na planine. Postavit će se klupice, velika info karta s prikazom svih planinarskih puteva, strujni priključak i rasvjeta kao i prostor za dodatni sadržaj za okrepu.  U sklopu projekta poboljšat će se već postojeće biciklističke staze. | **100.000,00 eur** | 2021. -2025. | |
|  | **PRIPREMA PROJEKTNE DOKUMENTACIJE „IZGRADNJA NEINTEGRIRANE FOTONAPONSKE ELEKTRANE FNE DUBINA JELENJE“** | Općina Jelenje | Općina Jelenje investitor je projekta neintegriranih fotonaponskih elektrana za proizvodnju električne energije FNE DUBINA. Cilj projekta elektrane za proizvodnju električne energije FNE DUBINA je izgradnja fotonaponskih elektrana na zemljišnoj površini na lokaciji, Dražice, k.č.br. 1806/350, k.o. Dražice. Planirana je izgradnja ukupno 5 fotonaponskih elektrana snage od po 10 MVA. Snaga fotonaponske elektrane iznosi 10,80 MVAp na DC strani odnosno 10,00 MVA na AC strani elektrane. Fotonaponski izmjenjivači spajaju se na 5 internih trafostanica 10(20)/0,4 kV snage 2 MW, koje se spajaju na elektrodistributivnu mrežu HEP-a. Sva proizvedena električna energija isporučuje se u elektroenergetsku mrežu. | **50.000,00 eur** | 2021. -2025. | |
|  | **KATASTARSKA IZMJERA**  **ZAVRŠNA FAZA-IZLAGANJE** | Općina Jelenje/Državna geodetska uprava/ Katastar PGŽ | Provođenje završne faze katastarske izmjere projekta koji je započeo 2015. izmjerom na području općine Jelenje.  Planira se nastavak projekta provedbom završne faze izlaganja snimke stanja. | **80.000,00 eur** | 2021. -2025. | |
|  | **IZGRADNJA NOGOSTUPA UZ ŽUPANIJSKU CESTU ZORETIĆI-KUKULJANI – II FAZA** | Županijske ceste PGŽ / Općina Jelenje | Realizacijom ovog projekta povećat će se sigurnost pješaka u prometu posebno školske djece i podići će se komunalni standard u općini.  Projekt će pridonijeti i novom uređenijem izgledu samog mjesta. | **400.000,00 eur** | 2021. -2025. | |
|  | **AUTOMATSKA ULAZNA VRATA NA AMBULANTI U DRAŽICAMA** | Općina Jelenje | Projektom se planira riješiti pristupačnost kod odabranih javnih građevina kao što su zdravstvena ambulanta, ljekarna i pošta. | **4.000,00 eur** | 2021. -2025. | |
|  | **PAMETNA AUTOBUSNA STANICA I PUNIONICA ELEKTRIČNIH VOZILA U DRAŽICAMA** | Općina Jelenje | Projektom se planira izgradnja i opremanje autobusne solarne pametne stanice MK-21 v.2.0 4m LED display i punionice električnih automobila na području naselja Dražice. | **20.000,00 eur** | 2021. -2025. | |
|  | **SANACIJA DIVLJEG ODLAGALIŠTA OTPADOM DUBINA II. FAZA** | Općina Jelenje | Nastavak sanacije nelegalno odloženog otpada na području bivše šljunčare. | **140.000,00 eur** | 2021. -2025. | |
|  | **OBNOVA CRKVE SV. MIHOVILA U JELENJU I OBNOVA ORGULJA** | Župa Jelenje / Općina Jelenje | Projektom se planira obnova oštećenih dijelova unutrašnjosti Crkve Sv. Mihovila u Jelenju i obnova orgulja. Cjelokupni projekt će se realizirati prijavom na Fondove kao obnova kulturne baštine. | **200.000,00 eur** | 2021. -2025. | |
|  | **HAKLANJE NA JEDAN KOŠ KOŠARKA** | Općina Jelenje | Uređenje i opremanje košarkaškog igrališta za djecu i mlade na zapuštenom dijelu javne površine u Dražicama. | **60.000,00 eur** | 2021. -2025. | |
|  | **AGLOMERACIJA-IZGRADNJA KANALIZACIJSKOG I VODOVODNOG SUSTAVA** | KD Vodovod i kanalizacija  Općina Jelenje | Zajednički projekt KD ViK i jedinca lokalne samouprave riječkog prstena. Planirana gradnja 44 km kanalizacijskog i 24 km vodovodnog sustava  Izgradnjom kanalizacijske infrastrukture pristupit će se uređenju nerazvrstanih cesta i nogostupa. | **17.000.000,00 eur** | 2021. -2025. | |
|  | **PROŠIRENJE POSLOVNIH ZONA ASTRA I PODHUM** | Općina Jelenje | Proširenje poslovne zone na prostoru Astra zona i privođenje funkciji poslovne zone u Podhumu. | **70.000,00 eur** | 2021. -2025. | |
|  | **IZGRADNJA NOGOSTUPA UZ ŽUPANIJSKU CESTU UMOLE-MOLNARI** | Županijske ceste PGŽ / Općina Jelenje | Realizacijom ovog projekta povećati će se sigurnost pješaka u prometu posebno školske djece i podići će se komunalni standard u općini.  Projekt će pridonijeti i novom uređenijem izgledu samog mjesta. | **150.000,00 eur** | 2021. -2025. | |
|  | **IZGRADNJA NOGOSTUPA UZ ŽUPANIJSKU CESTU LUBARSKA-MILAŠI** | Županijske ceste PGŽ / Općina Jelenje | Realizacijom ovog projekta povećati će se sigurnost pješaka u prometu posebno školske djece i podići će se komunalni standard u općini.  Projekt će pridonijeti i novom uređenijem izgledu samog mjesta. | **150.000,00 eur** | 2021. -2025. | |
|  | **PROŠIRENJE PARKIRALIŠNIH MJESTA** | Općina Jelenje | Razvojem Općine te sve većim brojem vozila uočen je manjak parkirališnih mjesta. Projektom je planirano proširenje postojećih parkirališta kod Ambulante u Dražicama, dječjeg vrtića u Podhumu i mjesnog groblja u Jelenju. | **50.000,00 eur** | 2021. -2025. | |
|  | **GRADNJA BICIKLISTIČKE I PJEŠAČKE STAZE KROZ GROBNIČKO POLJE** | Općina Jelenje  Županijske ceste PGŽ | Planira se u sklopu asfaltiranja ŽC kroz Grobničko polje (Dražice-Jelenje) izgradnja biciklističke staze i nogostupa za pješake. Izgradnjom biciklističke i pješačke staze povezala bi se biciklistička transverzala s Riječkim prstenom. Također će povećati sigurnost pješaka u prometu posebno školske djece s prebivalištem u naselju Umole. | **80.000,00 eur** | 2021. -2025. | |
|  | **PROŠIRENJE WI-FI ZONE** | Općina Jelenje | Nastavlja se proširenje Wi-Fi zone na cijelom području općine Jelenje. | **35.000,00 eur** | 2021. -2025. | |
|  | **SMART SENSE AIRQ INDOOR** | Općina Jelenje | Postavlja se sustav za praćenje kvalitete zraka u obrazovnim ustanovama. | **26.250,00 eur** | 2021. -2025. | |
|  | **SMART SENSE AIRQ** | Općina Jelenje | Postavlja se vanjski sustav za praćenje kvalitete zraka. | **123.200,00 eur** | 2021. -2025. | |
|  | **REKONSTRUKCIJA CESTE U PODHUMU** | Općina Jelenje | Realizacijom ovog projekta povećati će se sigurnost građana i posjetioca upotrebom prometnica Općine Jelenje. | **13.272,00 eur** | 2021. -2025. | |
|  | **REKONSTRUKCIJA CESTE U PODKILAVCU** | Općina Jelenje | Realizacijom ovog projekta povećati će se sigurnost građana i posjetioca upotrebom prometnica Općine Jelenje. | **19.908,00 eur** | 2021. -2025. | |
|  | **IZGRADNJA CESTE U JELENJU** | Općina Jelenje | Realizacijom ovog projekta povećati će se sigurnost građana i posjetioca upotrebom prometnica Općine Jelenje. | **13.272,00 eur** | 2021. -2025. | |
|  | **REKONSTRUKCIJA CESTE NASELJE DRAŽICE** | Općina Jelenje | Realizacijom ovog projekta povećati će se sigurnost građana i posjetioca upotrebom prometnica Općine Jelenje. | **13.272,00 eur** | 2021. -2025. | |
|  | **DOGRADNJA DRVARNICE I UREĐENJE OKOLIŠA PD HAHLIĆ** | Općina Jelenje | Uz planinarski dom, planira se izgradnja manje natkrivene i otvorene nadstrešnice - drvarnice kao i postavljanje klupica sa stolovima uz planinarsku kuću na platou/terasi neposredno ispred doma od prirodnih materijala. | **65.000,00** | 2021.-2025. | |
|  | **UREĐENJE DOMA ZA STARIJE OSOBE "PRSTEN"** | Općina Jelenje | Radovi i opremanje doma za starije osobe. | **51.853,00** | 2021.-2025. | |
|  | **UREĐENJE DOMA KULTURE U DRAŽICAMA** | Općina jelenje | Radovi i opremanje doma kulture u Dražicama | **160.000,00** | 2021.-2025. | |
|  | **OSNIVANJE PRVE ENERGETSKE ZAJEDNICE GRAĐANA U OPĆINI JELENJE** | Općina Jelenje | Općina Jelenje pokreće i organizira osnivanje prve EZG na području općine Jelenje, zajedno s građanima i poduzetnicima, u svrhu proizvodnje obnovljive energije te dijeljenja i pametnog upravljanja potrošnjom pomoću specijaliziranih digitalnih platformi. Ovim projektom potiče se građane na uključivo i aktivno sudjelovanje u proizvodnji obnovljive energije te zaštitu od rizika povećanja cijena električne energije. Ovaj projekt doprinijet će procesima demokratizacije energetskog sektora. | **20.000,00** | 2021.-2025. | |

***Tablica 3****. Plan razvojnih projekata Općine Jelenje za razdoblje 2021.-2025.*

***Izvor:*** *Općina Jelenje*

# OKVIR ZA PRAĆENJE PROVEDBE

Za provedbu ovoga Provedbenog programa te za praćenje i izvještavanje o provedbi nadležna je uspostavljena radna skupina na čelu s općinskim načelnikom kao odgovornom osobom.

Praćenje provedbe akta obuhvaća proces prikupljanja, analize i usporedbe pokazatelja kojima se prati uspješnost provedbe mjera akta strateškog planiranja. Za prikupljanje podataka, praćenje i izvještavanje o realizaciji pokazatelja uspješnosti Provedbenog programa Općine Jelenje za razdoblje od 2021. do 2025. godine nadležan je Jedinstveni upravni odjel Općine. Elementi koji su sadržani u Provedbenom programu Općine omogućuju jednostavno praćenje ostvarenih rezultata. Ukoliko se tijekom provedbe Provedbenog programa ukaže potreba ažurirati sadržaj u svrhu prilagodbe promjenama u prioritetnim politikama ili fiskalnom okruženju potrebno je to učiniti odmah.

Ciljevi praćenja i izvještavanja su:

* sustavno praćenje uspješnosti provedbe ciljeva i mjera akata strateškog planiranja
* učinkovito upravljanje provedbom akata strateškog planiranja i kontinuirano unaprjeđivanje javne politike korištenjem rezultata praćenja i izvještavanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i reviziju akata strateškog planiranja kroz analizu učinka, ishoda i rezultata provedenih ciljeva i mjera
* utvrđivanje nenamjernih pozitivnih i negativnih posljedica provedbe planskih dokumenta
* povezivanje politike, programa, prioriteta, mjera i razvojnih projekata i
* osiguravanje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Rokovi i postupci praćenja i izvještavanja o provedbi Provedbenog programa Općine Jelenje propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 6/2019).

Izvješće se podnosi nadležnim tijelima dva puta godišnje, do 31. srpnja za tekuću godinu i do 31. siječnja za prethodnu godinu.

Za potrebe prilagodbe promjenama u prioritetnim javnim politikama, fiskalnom okruženju te drugim nepredviđenim okolnostima, provedbeni program će se revidirati jednom godišnje, odnosno prema utvrđenoj potrebi. Na godišnjoj osnovi, krajem svake kalendarske godine, a najkasnije do 30. prosinca revidirat će se Provedbeni program Općine Jelenje. Praćenje provedbe odvijat će se tako da odgovorna osoba priprema godišnja izvješća o provedbi Općinskom vijeću Općine Jelenje. Sva izvješća o aktivnostima praćenja i izvještavanja Provedbenog programa bit će objavljena na službenoj web stranici Općine www.jelenje.hr.

Obveza vrednovanja Provedbenog programa nije definirana Zakonom o strateškom planiranju, ali ukoliko se ukaže potreba za provedbom istog za daljnje formiranje javnih politika, a sukladno financijskim mogućnostima Općina Jelenje, vrednovanje će se provesti prema niže navedenoj metodologiji:

* Vrednovanje provode unutarnji i/ili vanjski stručnjaci koji su funkcionalno neovisni o tijelima nadležnima za izradu i provedbu akata strateškoga planiranja
* Općinski načelnik koji je nadležan za pokretanje izrade akta strateškog planiranja donosi odluku o početku postupka vrednovanja
* Rezultati, ishodi i učinci provedbe akata strateškoga planiranja utvrđeni postupkom vrednovanja predstavljaju temelj za reviziju javnih politika i daljnje procese strateškoga planiranja.

|  |  |  |  |  |
| --- | --- | --- | --- | --- |
| **Komunikacijski alat** | **Ciljne skupine** | **Indikativni vremenski okvir** | **Izvor financiranja** | **Pokazatelji** |
| **Informiranje putem elektroničke pošte** | Javne ustanove i javnopravna tijela, šira javnost, poslovni subjekti, mediji, ostali potencijalni korisnici | Kontinuirano po potrebi | Proračun Općine | Broj poslanih poruka |
| **Informiranje putem službene internetske stranice** | Javne ustanove i javnopravna tijela, šira javnost, poslovni subjekti, mediji, ostali potencijalni korisnici | Kontinuirano | Proračun Općine | Broj objava Broj posjeta |
| **Informiranje putem medija** | Javne ustanove i javnopravna tijela, šira javnost, poslovni subjekti, mediji, ostali potencijalni korisnici | Sukladno utvrđenim potrebama, a posebice prilikom donošenja provedbenog programa | Proračun Općine | Broj objava u tisku  Broj minuta na radiju  Broj objava na  portalima |

***Tablica 4.*** *Praćenje i vrednovanje provedbe Provedbenog programa Općine Jelenje*

***Izvor:*** *Općina Jelenje*

Sva izvješća o aktivnostima praćenja i izvještavanja Provedbenog programa bit će objavljena na službenoj web stranici Općine [www.jelenje.hr](http://www.jelenje.hr).

# Popis izvora, priloga i vizualnih prikaza

* Statut Općine Jelenje
* Plan razvoja Primorsko-goranske županije za razdoblje 2022.-2027. godine
* Nacionalna razvojna strategija Republike Hrvatske do 2030. godine
* Nacionalni plan oporavka i otpornosti 2021.-2026.
* Upute za izradu provedbenih programa

## Prilozi

1. Prilog 1 – Terminski plan provedbe mjera
2. Prilog 2 – Tablični prikaz okvira za praćenje provedbe

## Sheme

[***Shema 1.*** *Organizacijska struktura Općine Jelenje 17*](https://aestusrijeka.sharepoint.com/sites/Consulting/Zajednicki%20dokumenti/General/4.%20Strateška%20dokumentacija/Razvojni%20planovi%20i%20programi/Provedbeni%20programi/Klijenti/RH_PROVEDBENI%20PROGRAM_OPĆINA%20JELENJE/PP%20Općina%20Jelenje_FINAL%202.docx#_Toc98752898)

## Tablice

[***Tablica 1.*** *SWOT analiza Općine Jelenje 21*](#_Toc97529342)

[***Tablica 2*** *. Prioriteti Općine Jelenje 24*](#_Toc97529343)

[***Tablica 3****. Plan razvojnih projekata Općine Jelenje za razdoblje 2021.-2025. 38*](#_Toc97529344)

[***Tablica 4.*** *Praćenje i vrednovanje provedbe Provedbenog programa Općine Jelenje 40*](#_Toc97529345)

## Slike

[***Slika 1.*** *Načelnik Općine Jelenje - Robert Marčelja 4*](https://aestusrijeka.sharepoint.com/sites/Consulting/Zajednicki%20dokumenti/General/4.%20Strateška%20dokumentacija/Razvojni%20planovi%20i%20programi/Provedbeni%20programi/Klijenti/RH_PROVEDBENI%20PROGRAM_OPĆINA%20JELENJE/PP%20Općina%20Jelenje_FINAL%202.docx#_Toc98752867)

[***Slika 2.*** *Hipsometrijska obilježja Općine Jelenje 9*](https://aestusrijeka.sharepoint.com/sites/Consulting/Zajednicki%20dokumenti/General/4.%20Strateška%20dokumentacija/Razvojni%20planovi%20i%20programi/Provedbeni%20programi/Klijenti/RH_PROVEDBENI%20PROGRAM_OPĆINA%20JELENJE/PP%20Općina%20Jelenje_FINAL%202.docx#_Toc98752868)

[***Slika 3****. Screenshoot E-usluga Općine 18*](https://aestusrijeka.sharepoint.com/sites/Consulting/Zajednicki%20dokumenti/General/4.%20Strateška%20dokumentacija/Razvojni%20planovi%20i%20programi/Provedbeni%20programi/Klijenti/RH_PROVEDBENI%20PROGRAM_OPĆINA%20JELENJE/PP%20Općina%20Jelenje_FINAL%202.docx#_Toc98752869)